Gangguan Bekalan Air: Apakah Penyebabnya?

Bekalan air bersih merupakan satu keperluan yang amat penting dalam kehidupan seharian. Air bersih digunakan untuk aktiviti seharian seperti memasak, mencuci pakaian, mandi dan sebagainya.
Namun apabila berlakunya gangguan bekalan air, aktiviti seharian kita akan tergendala dan adakalanya pengguna terpaksa membeli air botol atau mencari sumber air alternatif seperti air bukit untuk meneruskan aktiviti seharian terutamanya jika gangguan berlaku melebihi 24 jam.

APAKAH PENYEBAB GANGGUAN BEKALAN AIR?
Tahukah anda bahawa terdapat dua kategori gangguan bekalan air yang sering berlaku di dalam negara kita iaitu gangguan bekalan air berjadual dan gangguan bekalan air tidak berjadual?

Gangguan bekalan air berjadual

Gangguan bekalan air berjadual merupakan gangguan bekalan air yang berlaku akibat daripada kerja-kerja penyenggaraan dan penggantian peralatan secara berkala di loji rawatan air atau sistem agihan oleh operator bekalan air.
Operator air akan merancang tempoh yang diperlukan bagi kerja-kerja penyenggaraan dan penggantian peralatan lebih awal dan akan memaklumkan melalui notis kepada semua pemilik akaun yang terjejas beberapa minggu lebih awal.
Kerja-kerja penyenggaraan dan penggantian peralatan ini penting  bagi memastikan sistem dan peralatan  berfungsi dengan baik untuk membekalkan air bersih secara berterusan kepada pengguna. Dalam masa yang sama, pengguna akan bersedia lebih awal dengan menyimpan air untuk kegunaan semasa tempoh gangguan bekalan air berjadual berlaku.
Gangguan bekalan air tidak berjadual
Pencemaran sumber air

Gangguan bekalan air tidak berjadual pula merupakan gangguan bekalan air yang berlaku di luar kawalan operator air seperti pencemaran sumber air akibat pembuangan sisa toksik ke sungai, kejadian paip pecah atau kerosakan peralatan. Sekiranya perkara ini berlaku, operator air terpaksa menutup operasi loji rawatan air atau memutuskan bekalan air di tempat yang berlakunya kejadian paip pecah.
Pencemaran sumber air berlaku akibat daripada tumpahan minyak atau pembuangan sisa toksik sama ada sengaja atau tidak sengaja oleh pihak yang tidak bertanggungjawab.
Sekiranya minyak dan sisa toksik ini mencemari sumber air, loji rawatan air terpaksa ditutup kerana tidak mampu untuk merawat air bersama-sama bahan pencemar tersebut. Operasi loji rawatan air hanya boleh dimulakan semula apabila kualiti air mentah kembali normal dan tiada lagi sisa pencemaran yang boleh menjejaskan proses rawatan.
Apabila keadaan ini berlaku, bekalan air bersih kepada pengguna akan terjejas dan adakalanya ia akan mengambil masa melebihi 24 jam untuk proses pemulihan.
Gangguan bekalan air tidak berjadual juga boleh berlaku apabila terdapatnya insiden paip pecah dan kerosakan peralatan di loji rawatan air. Insiden ini boleh berlaku disebabkan dua perkara iaitu kecuaian pihak ketiga yang menyebabkan kebocoran paip air atau kerosakan peralatan akibat digunakan melebihi tempoh hayat atau penyenggaran alatan secara berkala tidak dilaksanakan akibat daripada kekangan kewangan oleh operator bekalan air.

Dalam hal ini, tempoh gangguan bekalan air tidak berjadual bergantung kepada tempoh masa yang diperlukan untuk keadaan sumber air kembali normal, tempoh membaiki kerosakan peralatan dan menggantikan paip pecah di tapak sehingga air  dapat dirawat dan dibekalkan semula kepada pengguna.
Gangguan bekalan air tidak terjadual ini boleh menyebabkan rutin seharian pengguna terganggu kerana kejadian berlaku secara tiba-tiba yang menyebabkan pengguna  tidak sempat untuk membuat persediaan awal menghadapi gangguan bekalan air ini.
APAKAH LANGKAH PENYELESAIAN YANG SESUAI UNTUK MASALAH GANGGUAN BEKALAN AIR INI?

Gangguan bekalan air boleh diselesaikan dengan perancangan yang terperinci oleh operator air bagi perbelanjaan modal (Capex) untuk pembangunan dan penaiktarafan infrastruktur sistem bekalan air. Pembangunan dan penaiktarafan infrastruktur ini  adalah penting dan bertujuan untuk meningkatkan rizab margin loji rawatan air dan  penyambungan rangkaian sistem agihan antara loji rawatan air.
Dengan pelaksanaan kerja-kerja tersebut, insiden gangguan bekalan air dapat  dikurangkan kerana operator air dapat menyalurkan air terawat daripada loji rawatan air berdekatan ke kawasan yang berlaku gangguan bekalan air.

Operator air juga hendaklah melaksanakan penyenggaraan secara berkala bagi memastikan peralatan di loji rawatan air dan sistem agihan berada dalam keadaan yang baik serta mengurangkan kebarangkalian kebocoran paip dan kerosakan peralatan.
Walau bagaimanapun, kerja-kerja pembangunan, penaiktarafan, pembaikpulihan serta penyenggaraan menelan belanja besar oleh operator air dan kekangan kewangan yang dialami menyukarkan pihak operator untuk melaksanakan kerja-kerja tersebut.
 Sehubungan dengan itu, tarif yang munasabah amat penting untuk operator memastikan Capex dapat dilaksanakan bagi memastikan bekalan air secara berterusan dapat disalurkan kepada pengguna.
Pengguna perlu main peranan

Pengguna juga memainkan peranan yang penting dalam memastikan gangguan bekalan air dapat diminimakan atau dielakkan. Sebagai contoh, sekiranya pengguna ternampak terdapat kebocoran paip air di kawasan anda, pengguna boleh segera melaporkan kepada operator air negeri agar tindakan awal pembaikan boleh dilaksanakan dengan segera.
Sekiranya pengguna ternampak atau mengesyaki terdapat pihak yang tidak bertanggungjawab membuang sisa toksik atau minyak ke sungai atau alur air, insiden ini juga boleh dilaporkan dengan kadar segera kepada agensi penguatkuasaan seperti Jabatan Alam Sekitar, SPAN atau Badan Kawal Selia Sumber Air Negeri. Tindakan awal ini akan membantu pihak penguatkuasaan dan operator air mengatasi masalah ini.

Pengguna juga dinasihatkan untuk sentiasa mendapatkan maklumat terkini dan sahih berhubung pembekalan air daripada operator air melalui laman sesawang atau aplikasi operator air di telefon bimbit.
Sekiranya notis gangguan bekalan air berjadual dikeluarkan, pengguna disarankan untuk membuat persiapan awal dengan menyimpan air secukupnya untuk kegunaan isi rumah dan menggunakan air secara berhemat semasa gangguan berlaku.
Apa yang lebih penting adalah pengguna maklum bahawa tarif yang munasabah perlu dalam memastikan penyelesaian jangka panjang bekalan air bersih di negara kita. Dengan tarif yang munasabah, operator air dapat melaksanakan tanggungjawab mereka dalam membekalkan air bersih kepada pengguna dan pada masa yang sama memastikan kelangsungan bekalan air untuk generasi yang akan datang.


[TERKINI] Notis Gangguan Bekalan Air Selangor Dijangka Berlaku Pada Isnin 22 Mei

Berita terkini dan penting buat penduduk yang menetap di Negeri Selangor. Semalam, Air Selangor telah memaklumkan satu notis berkaitan gangguan bekalan air yang akan berlaku pada isnin depan (22 Mei 2023).
Hal ini berikutan, pelaksanaan kerja-kerja kecemasan pembaikan paip pecah di Jalan Bukit Cerakah, Bandar Puncak Alam, Kuala Selangor. Ikuti butirannya di bawah.

Baca juga: Nak Borang Kahwin Cepat Diproses? Ini Tips Isi Borang SPPIM, Semoga Lancar Urusan Nikah!
GANGGUAN BEKALAN AIR SELANGOR

Air Selangor ingin memaklumkan mengenai pelaksanaan kerja-kerja kecemasan pembaikan paip pecah di Jalan Bukit Cerakah, Bandar Puncak Alam, Kuala Selangor.

 Pelaksanaan kerja-kerja ini bakal menyebabkan gangguan bekalan air tidak berjadual di 99 kawasan di Wilayah Klang/Shah Alam dan Wilayah Kuala Selangor.

Pelaksanaan kerja dan gangguan bekalan air bermula jam 9:00 pagi, 22 Mei 2023 (Isnin).
Kerja-kerja pembaikan ini dijangka akan siap pada jam 3:00 pagi, 23 Mei 2023 (Selasa).
Bekalan air dijangka akan pulih sepenuhnya pada jam 9:00 malam, 24 Mei 2023 (Rabu).

Bekalan air akan mula disalurkan kepada para pengguna secara berperingkat-peringkat apabila kerja pembaikan telah siap dan sistem agihan utama bekalan air telah distabilkan.
SENARAI KAWASAN YANG BAKAL TERJEJAS
Senarai kawasan yang akan mengalami gangguan bekalan air tidak berjadual adalah seperti di lampiran berikut.

TEMPOH PEMBAIKAN & PEMULIHAN MENGAMBIL MASA AGAK LAMA
Kerja-kerja pembaikan kecemasan ini melibatkan paip saluran utama berukuran 2,200mm diameter dan melibatkan kawasan agihan berskala besar. Oleh yang demikian, tempoh pembaikan dan pemulihan mengambil masa yang agak lama.
Namun begitu, sekiranya kebocoran menjadi kritikal, kerja-kerja kecemasan pembaikan paip pecah tersebut akan dimulakan lebih awal daripada tarikh yang telah dimaklumkan. Tempoh masa gangguan dan pemulihan bekalan air di kawasan-kawasan yang terjejas adalah berbeza bergantung kepada jarak lokasi premis pengguna dan tekanan pada sistem agihan bekalan air.
Air Selangor ingin menasihatkan para pelanggan yang terjejas untuk menyimpan bekalan air secukupnya dan menggunakan air secara berhemah sepanjang tempoh gangguan bekalan air tidak berjadual ini.
Pengguna juga boleh mendapatkan maklumat berhubung gangguan bekalan air tidak berjadual ini dari semasa ke semasa menerusi saluran komunikasi rasmi kami seperti aplikasi Air Selangor, Facebook, Instagram dan Twitter atau hubungi Air Selangor di talian 15300.  Sebarang pertanyaan dan aduan boleh diajukan di Help Centre di laman sesawang www.airselangor.com dan aplikasi Air Selangor.
Sumber: Facebook Air Selangor


Gangguan Mistik? Ini 5 Maksud Jika Anda Selalu Terjaga Dari Tidur Di Waktu Tengah Malam

Bila terjaga tengah malam, tengok jam…
” Alamak, pukul 2 pagi lagi, dah tiga malam dah aku asyik terjaga pukul 2 pagi, kenapa ni?”

Pernah jadi macam ni tak? Kadang-kadang takut juga kan, sebab dengar pendapat orang bahawa tak bagus kalau terjaga tengah malam ni, takut ada gangguan dalam badan. Keliru  juga nak percaya atau tak. Jadi, kalau nak tahu apa makna bagi anda yang selalu terjaga tengah malam ni, ini maksudnya!
giphy.com

KENAPA TIDUR ITU PENTING
Bila seharian belajar atau bekerja, badan pun rasa letih. Apa yang kita perlukan adalah semestinya tidur! Sebagai manusia, kita menghabiskan kira-kira setengah dari kehidupan dengan tidur. Tetapi, janganlah salah anggap bahawa tidur ini membuang masa pula, sebaliknya kita memerlukan tidur untuk kekal hidup. Ketika kita tidur, badan kita banyak melakukan ‘kerja-kerja’ yang boleh meningkatkan kesihatan tubuh badan, seperti memperbaiki tisu-tisu dalam badan dan menjadikan hormon seimbang.

Jadi, mendapatkan tidur yang berkualiti itu amat penting supaya badan sentiasa sihat dan bertenaga untuk menghadapi hari seterusnya. Tetapi, kenapa secara tiba-tiba kita selalu terjaga ketika tidur ya?
http://gila-health.co.il/
MAKSUD JIKA ANDA SELALU TERJAGA PADA WAKTU INI:
1. Masalah untuk tidur antara pukul 9 ke 11 malam
http://www.rd.com/
Mungkin ramai yang berpendapat bahawa waktu ini mungkin terlalu awal untuk tidur tetapi tahukah anda bahawa waktu yang terbaik untuk tidur adalah sekitar jam ini? Kata orang kalau nak kekal cantik kena tidur sebelum pukul 11 malam. Jadi, kalau anda mengalami masalah untuk tidur pada waktu ini, ini adalah tanda bahawa anda sedang mengalami stress. Kalau terlampau sibuk dan terlalu memikirkan soal kerja, memang agak susah untuk anda mendapatkan tidur yang awal. Salah satu cara tidur pada waktu ini adalah meditasi sebelum tidur.
2. Selalu terjaga antara pukul 11 malam ke 1 pagi
http://www.healthywomen.org/
Ini mungkin waktu yang diamalkan oleh rakyat Malaysia untuk tidur. Tetapi kalau dalam jangka masa ini dimana anda sudah nyenyak tidur, dan kemudian asyik terjaga, ini menunjukkan tanda anda mengalami masalah emosi. Selain itu, pada waktu ini jugalah dimana hempedu berfungsi dengan aktif. Jadi, untuk mengelakkan asyik terjaga pada waktu ini, sebelum tidur tu janganlah selalu bersedih. Apa kata lupakan sejenak masalah emosi itu dahulu dan dapatkan tidur yang lena. Selain itu juga, pada waktu siang kurangkan pengambilan makanan yang pedas kerana makanan pedas yang banyak boleh menganggu ‘kerja’ hempedu.
3. Selalu terjaga antara pukul 1 pagi ke 3 pagi
http://www.mundotkm.com/
Selalu kalau terjaga pada waktu ni mesti takut kan? Sebabnya, waktu-waktu sebegini seringkali dikaitkan dengan perkara-perkara mistik juga. Tetapi, sebenarnya kalau anda selalu terjaga pada jam 1 ke 3 pagi ini, mungkin menandakan kemarahan. Cuba ingat balik, pada waktu siang tu ada asyik marah-marah tak? Kalau ya, mungkin inilah sebabnya. Ini jugalah masanya tubuh badan mengalami proses ‘mencuci’ segala bahan yang tidak diperlukan oleh darah dan tisu-tisu yang lain. Jadi, untuk mendapatkan tidur yang nyenyak, cuba minum air sejuk sebelum tidur supaya badan sentiasa terhidrat.
4. Selalu terjaga antara pukul 3 pagi ke 5 pagi
http://www.ahchealthenews.com/
Waktu ini juga selalu dikaitkan dengan perkara mistik dimana ramai yang menyatakan kalau selalu terjaga dari tidur pada waktu ini, bermakna ada ‘sesuatu’ yang ingin menganggu anda. Tetapi menurut sains dan kesihatan, waktu ini adalah dimana darah dan oksigen dipam ke otot badan dan juga sel-sel badan diperbaharui. Selain itu, ada juga kepercayaan bahawa jika anda selalu terjaga pada waktu ini, ia merupakan tanda-tanda spiritual. Jadi, untuk umat Islam, tak salah kalau anda terjaga pada waktu ini untuk mengerjakan Solat Sunat Tahajjud ya. Dapat pahala tau!
5. Selalu terjaga antara pukul 5 pagi ke 7 pagi
www.theodysseyonline.com
Jam 5 ke 7 pagi adalah waktu dimana usus besar mula ‘bekerja’. Perasan tak kalau waktu ni saja, mesti rasa nak ke tandas untuk membuang air besar kan? Seperti hati, usus besar juga melakukan proses untuk mencuci segala sisa-sisa yang tidak diperlukan oleh tubuh badan pada waktu sebegini. Selain itu, menurut psikologi pula, jika anda selalu terjaga pada jam ini, gangguan emosi mungkin adalah penyebabnya. Jadi, untuk mudah kembali tidur dengan lena, lakukan sedikit senaman regangan badan. Jangan lupa untuk umat Islam, kalau anda selalu terjaga pada waktu ini, ini kerana anda perlu mengerjakan solat Subuh ya!
# Jadi, amat penting untuk dapatkan tidur yang lena untuk kesihatan tubuh badan. Kurangkan stress dan amalkan gaya hidup yang sihat ya!
giphy.com


Elak Gangguan Seksual, Ini 9 Perkara Ibubapa Perlu Ajar Sejak Kecil

“Seramnya tengok macam-macam kes pedofilia yang menakutkan. Ada tu memperkosa saudara terdekat dan anak sendiri. Kita bukannya boleh ada bersama anak setiap masa. Bagaimana nak ajarkan supaya mereka pandai melindungi diri daripada jadi mangsa gangguan seksual kanak-kanak ini ya?”
Sekali lagi, seluruh Malaysia digemparkan dengan berita seorang pedofil warga Britain yang berhadapan hukuman penjara seumur hidup selepas mengaku bersalah mencabul dan membuat serangan seks terhadap kanak-kanak daripada usia 6 bulan, di mana sebahagian daripadanya datang dari keluarga miskin di Malaysia.

Sebenarnya, ini hanyalah salah satu daripada beribu-ribu kes rogol dan gangguan seksual kanak-kanak yang dapat dikesan. Menakutkan!
Foto Kredit: ullica.ru

Elak Gangguan Seksual Kanak-Kanak, Ini 9 Perkara Ibubapa Perlu Ajar Sejak Kecil
Pesanan supaya ‘jangan bercakap dengan orang yang tidak dikenali’ tidak lagi relevan dalam masalah peadofilia atau pemangsa seks ini.

Buktinya, sebanyak 73% daripada mangsa ini telah diliwat, diperkosa, atau dirogol oleh seseorang yang mereka kenali.
Tidak kiralah lelaki atau perempuan, ibu bapa perlu berjaga-jaga dan melengkapkan mereka dengan kefahaman terhadap pendidikan seks dan agama yang sesuai dengan umur mereka.
Foto Kredit: psychologytoday.com
1. Kenal Anggota Sulit Masing-masing
Tidak ada malunya untuk kita memberitahu mereka tentang anggota sulit ini tanpa perlu berselindung dengan nama gelaran seperti ‘burung’, ‘punai’, ‘karipap’, atau apa sajalah. Nama-nama ini akan menjadikan mereka keliru dan kurang berasa perlu melindungi anggoa tersebut.
Beritahu mereka istilah yang sebenar yang lebih serius seperti buah dada, dubur, penis, atau vagina.
Ini akan membantu mereka menghargai tubuh badan sendiri dan mempunyai hak ke atasnya.
Foto Kredit: mumcentral.com.au
2. Berpakaian Sopan
Kanak-kanak perlu diperkenalkan dengan aurat dan sebab mereka perlu menjaga tubuh badan mereka daripada dipertontonkan kepada orang ramai.
Mereka juga perlu faham bahawa alat sulit mereka merupakan sebahagian daripada aurat dan tidak boleh disentuh oleh orang lain kecuali ibu ayah, itu pun hanya dalam keadaan tertentu seperti membersihkannya.
Jangan biasakan anak-anak berpakaian terdedah dan tidak sopan walaupun di dalam rumah.
Foto Kredit: hijabstyletrends.com
3. Asingkan Tempat Tidur
Memang ada hikmahnya umat Islam disarankan agar mengasingkan tempat tidur anak-anak daripada ibu bapanya atau adik-beradik berlainan jantina seawal usia 4-5 tahun.
Hal ini adalah untuk mengelakkan sumbang mahram atau berlakunya rangsangan seksual sekiranya mereka ‘terpandang’ aurat atau aksi ghairah ibu bapa di malam hari.
Walaupun sukar pada awalnya, namun inilah tanggungjawab ibu bapa yang perlu kita lakukan.
Foto Kredit: adilmavis.com
4. Tidak Bebas Disentuh Sesuka Hati
Apabila bercakap dengan anak kecil mungkin susah sedikit kerana mereka ini biasanya comel dan mesti akan dicium dan dipeluk oleh orang lain.
Namun, seelok-seeloknya anak kecil tidak perlu digalakkan untuk berpelukan atau dicium secara berlebihan oleh orang lain, walaupun ahli keluarga terdekat atau keluarga pengasuh.
Bagi kanak-kanak yang sudah besar sedikit, terangkan tentang muhrim mereka serta sentuhan yang ‘dibolehkan’ seperti bersalaman, bukannya belaian yang menimbulkan rangsangan.
Ada kanak-kanak malang yang tidak mengetahui apa yang diperlakukan terhadap mereka adalah sejenis gangguan seksual kerana mereka tidak pernah diberitahu tentangnya. Mereka menyangka bahawa sentuhan ini adalah sejenis rasa sayang yang tidak patut ditepis.
Foto Kredit: slate.com
5. Berkawan Secara Sihat
Gangguan seksual kanak-kanak boleh berlaku di mana-mana. Sentiasa bertanyakan guru dan ambil tahu cara anak bergaul di sekolah.
Pastikan mereka tidak selalu keseorangan dan terlalu berani bercakap dengan orang yang tidak dikenali.
Jika mereka terlalu pendiam, pastikan anda selalu berhubung dan berbual dengannya untuk memastikan anak tiada masalah tertentu.
Anne Barry yang telah mengkaji kecenderungan pemangsa seks ini selama 20 tahun berkata: “Mangsa yang paling mudah untuk diperdayakan adalah kanak-kanak yang keseorangan, agak terpinggir daripada teman-temannya, tidak akan menjerit, dan tidak akan mengadu kepada ibu atau bapa mereka.”
Foto Kredit: huffingtonpost.com
6. Percayakan Ibu Bapa
Ibu bapa perlu menjadi seseorang yang boleh dipercayai. Maka, amat penting untuk kita menunjukkan kasih sayang dengan melayan mereka sepenuh perhatian.
Jika jarang dapat bertemu, luangkan masa berkualiti dan praktikkan juga cara berkomunikasi dengan anak secara berkesan.
Janganlah menjadi seseorang yang garang, mudah menghukum sehingga anak-anak berasa takut untuk memberitahu kita sebarang kejadian buruk. Tentu mereka ingatkan mereka yang bersalah dan ingin menyembunyikan hal tersebut.
Foto Kredit: modernmom.com
7. Tidak Salah Berkata “Tidak!”
Anak-anak biasanya jujur dan akan mengekspresikan perasaan mereka. Namun ada kalanya mereka tidak mahu berbuat demikian kerana ingin menggembirakan ibu bapanya atau orang sekeliling.
Oleh itu, galakkan mereka memberitahu kita serta-merta jika berlakunya sesuatu yang tidak selesa atau luar daripada kebiasaan. Bantu mereka buat keputusan sendiri dan bertindak sewajarnya.
Contohnya, jika anak kecil tidak suka seseorang membelai pipinya, katakan “Kalau adik tak mahu orang belai pipi, adik cuba beritahu orang tu sendiri tau! Nanti Mama tolong tengokkan juga”. Memupuk tabiat ini akan membantu mereka lebih berani.
Foto Kredit: kidspot.com.au
8. Jangan Menyimpan Rahsia
Jika mereka cuba memberitahu sesuatu kepada anda berkaitan gangguan seksual, dengar.
Ada kalanya kita sukar mempercayainya lebih-lebih lagi jika ia melibatkan seseorang yang anda percaya seperti keluarga pengasuh mahupun anak lelaki anda sendiri.
Mungkin sukar untuk kita percaya, tetapi selain daripada orang dewasa, salah satu daripada golongan paedofilia yang sukar dikesan adalah mereka yang terdiri daripada kanak-kanak dan remaja.
Malangnya, banyak kes telah melaporkan bahawa seseorang yang rapat dengan anda atau keluarga boleh menjadi pemangsa seks yang paling merbahaya.
Sebelum membuat sebarang tuduhan, pastikan anda memantau anak anda dengan lebih berhati-hati.
Sekalipun ianya tidak dapat disahkan, pastikan anda tidak memarahi atau menganggap mereka menipu supaya anak-anak rasa selamat apabila memberitahu anda tentang hal seperti ini lagi.
Foto Kredit: techpluto.com
9. Mematuhi Peraturan Jika Memiliki Gajet
Sebagai salah satu langkah pencegahan, mungkin tidak semua ibu bapa dapat menepis penangan gajet atau telefon bimbit kepada anak mereka, terutamanya yang telah meningkat remaja.
Oleh itu, pastikan mereka mematuhi beberapa syarat terlebih dahulu sebelum dibenarkan menggunakan atau memiliki gajet.
Pastikan anda tahu kata laluan dan ‘setting’ tertentu supaya mereka tidak cenderung terjebak ke jerat pedofil.
Walaupun memberi ruang untuk mereka berhubung, pastikan anda kenal siapa yang mereka hubungi dan laman web yang biasa mereka layari.
Foto Kredit: babble.com
Ikut Gerak Hati Anda
Sebagai ibu, biasanya anda akan dikurniakan deria keenam yang dapat merasakan seperti ada sesuatu yang tak kena pada anak.
Jika terdetiknya perasaan ini, pastikan anda tidak teragak-agak untuk bersemuka dengan anak.
Semak sebarang kecederaan fizikal dengan teliti, lebih-lebih lagi jika ia terdapat berhampiran dengan alat sulit.
Dalam pada itu, Berita Harian melaporkan pelaksanaan Rang Undang-Undang Kanak-kanak (Pindaan) 2015, pangkalan data mengenai maklumat pesalah yang telah disabitkan dengan kesalahan gangguan seksual kanak-kanak akan diwujudkan bagi membantu menangkis masalah ini.
Sekiranya terdapat tanda-tanda seperti seorang kanak-kanak itu menjadi mangsa pedofilia, hubungi Talian Nur 15999 untuk mendapatkan bantuan.


Gara-Gara Berang Cuti Tak Lulus, Lelaki Tergamak Bunuh Majikan Sendiri

Sudah pasti ramai dalam kalangan kita yang akan memohon cuti kerja tambah pula dalam musim perayaan bukan? Namun, tidak semua dalam kalangan kita yang mempunyai majikan yang memahami dan ada juga yang hanya sekejap sahaja cuti yang diluluskan.
Begitu juga dengan berita yang dikongsikan ini apabila hanya kerana cuti ditolak, seorang pekerja di Dubai, Emiriyah Arab Bersatu didakwa membunuh majikannya dan dijatuhkan hukuman penjara seumur hidup selepas didapati bersalah.

Baca juga: Bayi Tidur Meniarap Meninggal Selepas Menyusu, Doktor Sebak ‘Sekolahkan’ Pengasuh
GARA-GARA CUTI TAK LULUS, LELAKI INI BUNUH MAJIKAN SENDIRI

Menerusi laporan Gulf News, tertuduh, 23, bekerja di sebuah garaj kereta di kawasan perindustrian Al Quoz, dan dia dikatakan bertengkar dengan pengurusnya berhubung permohonan cuti. Bagaimanapun cuti tertuduh dipercayai ditolak sebelum dia bertindak mengelar leher mangsa menggunakan pisau tajam dan turut memukul kepalanya dengan tukul besi.

Difahamkan mangsa ditemui oleh pekerja lain dalam keadaan berlumuran darah dan suspek merupakan orang terakhir dilihat bersamanya. Bukan itu sahaja, suspek didakwa pergi ke Lapangan Terbang Antarabangsa Dubai bagi meninggalkan negara berkenaan namun tiada penerbangan sedia ada ke lokasi diinginkan.

Susulan daripada itu, suspek bertindak ke pejabat kedutaan negara asal bagi meminta bantuan meninggalkan Dubai tanpa menjelaskan apa yang telah berlaku. Suspek kini telah diberkas oleh polis Dubai di luar bangunan konsulat.
Tertuduh bertengkar dengan mangsa kerana mahu pulang ke negaranya tetapi mangsa tidak bersetuju mengenai tarikh kepulangan yang diminta.
Mangsa kemudian memecat tertuduh dan memintanya meninggalkan tempat itu. Defendan berasa malu dan hilang sabar.
Sumber: gulfnews


Gara-Gara Bergaduh, Bayi Meninggal Ditetak Bapa Saudara

Di Kuala Selangor, sebuah tragedi menyayat hati apabila seorang bayi perempuan berusia setahun meninggal dunia akibat ditetak bapa saudaranya. Hal ini terjadi susulan pergaduhan yang berlaku antara ahli keluarga.
Menurut laporan Harian Metro, seorang penduduk yang enggan dikenali berkata, kejadian berlaku sekitar jam 12 tengah hari tadi di sebuah rumah terletak di Kampung Parit Mahang, Jeram.

Menurutnya, berlaku pertengkaran antara penghuni kediaman itu yang didakwa membabitkan adik beradik. Bagaimanapun pergaduhan itu berjaya dileraikan seorang ahli keluarga yang datang ke rumah berkenaan selepas menerima panggilan telefon.
AMBIL PARANG UNTUK SERANG ADIK IPAR, TERKENA BAYI
Menurut kenyataannya lagi, suspek berusia 20-an dikatakan keluar dari rumah berkenaan. Namun tidak lama kemudian suspek memasuki sebuah lagi rumah berhampiran dihuni adik iparnya.

Dia kemudian menggunakan parang panjang untuk menyerang adik iparnya itu. Bagaimanapun parang panjang yang dilibas itu sebaliknya mengenai kepala bayi berusia setahun.

Menurutnya, suspek sekali lagi cuba menetak adik iparnya itu namun berjaya ditahan ahli keluarga. Susulan itu mereka segera menghubungi polis sebelum penjenayah itu dapat ditahan tidak lama kemudian. Tidak dapat dipastikan sama ada penjenayah itu terbabit dengan aktiviti dadah.
Sumber: Harian Metro
Sementara itu, Ketua Polis Daerah Kuala Selangor Superintendan Ramli Kasa yang dihubungi mengesahkan kejadian itu dan memaklumkan polis masih menjalankan siasatan lanjut berhubung kes bunuh berkenaan
Menurutnya, kes disiasat mengikut Seksyen 302 Kanun Keseksaan (KK).
Terdahulu, tular di laman sosial Facebook memaklumkan bayi berkenaan dipercayai ditetak oleh bapa saudaranya. Bagaimanapun, status berkenaan dipadam tidak lama kemudian dan mendapati seorang pemilik akaun Facebook memohon maaf di atas kenyataan yang dimuat naik.
Sumber: Harian Metro


Gara-Gara Bergaduh, Suami Simbah Isteri Air Panas & Tikam Diri Sendiri

Tidak dinafikan alam rumahtangga bukan semuanya indah. Pasti akan ada berlaku sedikit pertengkaran dalam kalangan pasangan suami isteri dan inilah yang mematangkan hubungan perkahwinan tersebut. Namun, ada juga kes pertengkaran yang berakhir dengan sebuah tragedi seperti apa yang berlaku di Kota Kinabalu, Sabah hari ini.
Baca juga: Bukan Surat Cinta Biasa, Anak Darjah 3 Dapat Surat Cinta ‘Selit’ Unsur Lucah!

GARA-GARA BERGADUH, SUAMI SIMBAH ISTERI AIR PANAS & TIKAM DIRI SENDIRI

Satu lagi kejadian mengejutkan berlaku di Kota Kinabalu adalah, akibat gagal mengawal kesabaran, seorang suami bertindak menyimbah air panas kepada isterinya sebelum menikam dirinya sendiri di sebuah rumah di Kampung Pondo, Pulau Gaya.

Dalam kejadian pada 11.30 malam itu, pasangan yang dikatakan baru berkahwin beberapa bulan lalu dipercayai bergaduh dahulu berikutan masalah kewangan yang dihadapi.

Pemangku Ketua Polis Daerah Kota Kinabalu Superintendan George Abd Rakman berkata, mangsa yang berusia 40 tahun dikatakan sedang memasak air di dapur rumahnya sebelum kejadian itu.
Bagaimanapun memetik laporan Harian Metro, menurutnya, pertengkaran tiba-tiba tercetus antara mereka dan suspek yang berusia 41 tahun itu terus mengambil cerek air yang sedang dimasak dan menyimbah mangsa.
“Suspek pula terus mengambil sebilah pisau pemotong sayur dan menikam perutnya sendiri,” katanya ketika dihubungi, hari ini.
MANGSA MELECUR
Gambar: Harian Metro via PDRM
George berkata, siasatan awal juga mendapati suspek dilaporkan sering ditendang dan ditampar oleh mangsa apabila bertengkar mengenai masalah kewangan sebelum ini.
Sementara itu, George berkata, mangsa yang melecur di bahu dan tangan kiri serta suspek masih menerima rawatan di Hospital Queen Elizabeth dan dilaporkan keduanya berada dalam keadaan stabil.
Menurutnya, siasatan lanjut sedang dijalankan mengikut Seksyen 326A Kanun Keseksaan dan Seksyen 309 akta yang sama.
Sumber: Harian Metro


Gara-Gara Berkelakuan Nakal, Ibu Tergamak Rantai Leher Anak & Kurung Dalam Gelap

Tidak disangka seorang ibu tergamak merantai dua anaknya dan biarkan mereka di dalam rumah dengan keadaan serba gelap. Perkara ini berlaku kerana dipercayai sebagai denda yang diberi kerana berkelakuan nakal.
Kejadian yang berlaku di Tanaban, Pulau Bali ini mengakibatkan wanita tersebut ditahan oleh pihak polis hujung minggu lalu.

Baca juga: ‘Laju Betul Tulis Jawapan’- Datuk Dr. Sheikh Muszaphar Kongsi Tips Ajar Anak Genius Matematik
GARA-GARA BERKELAKUAN NAKAL, IBU TERGAMAK RANTAI LEHER ANAK

Bukan itu sahaja, pihak polis juga merampas sepasang rantai besi berukuran 2 meter dan empat mangga kunci bersama wanita yang dikenali sebagai UDW itu.

Semasa anak-anak tersebut ditemui, seorang telah dirantai di bahagian leher dan dikunci pada tingkap rumah manakala seorang lagi berada di hadapan pintu bilik tetamu dalam keadaan yang sama.
Kedua-dua anaknya yang berusia enam dan tiga tahun itu ditemui oleh jiran mereka pada hari Sabtu dalam keadaan hanya memakai lampin selepas mendengar bunyi tangisan dari rumah wanita berkenaan.

Memberi alasan yang tidak munasabah, UDW mendakwa bahawa dirinya terlupa untuk membuka lampu sewaktu keluar dari rumah menyebabkan anak-anaknya terpaksa tinggal dalam suasana gelap.
Dia juga menolak dakwaan pihak polis yang mengatakan teman lelakinya juga merupakan suspek utama dalam kes tersebut dan menegaskan bahawa tindakannya itu dibuat sebagai pengajaran buat anak-anak.
Sumber: okenews


Gara-Gara Cinta Ditolak Janda Muda, Lelaki Balas Dendam Bunuh Si Anak

Benarlah kata orang, peritnya cinta ditolak hanya orang itu sahaja yang tahu. Ini juga berlaku satu kejadian apabila gara-gara cinta ditolak janda, seorang lelaki, AR, 56, tergamak membunuh anak wanita berkenaan yang berusia lima tahun di dalam sebuah bilik hotel di Kabupaten Bungo, Jambi, Indonesia.
CINTA DITOLAK JANDA MUDA, LELAKI BALAS DENDAM BUNUH SI ANAK

Memetik laporan Tribun News, suspek bagaimanapun telah ditahan di penjara dan boleh dikenakan hukuman penjara seumur hidup atas dakwaan membunuh seorang kanak-kanak. Difahamkan, sebelum insiden itu berlaku suspek sempat mengajak mangsa untuk keluar dan berjanji untuk membeli mercun.
Mangsa ketika itu, sama sekali tidak mengesyaki niat buruk suspek sebelum dicekik pada bahagian leher. Hasil bedah siasat mendapati terdapat kesan lebam pada badan dan leher mangsa.

Suspek tidak mahu membelikan mangsa mercun sebaliknya membawa mangsa ke hotel. Di hotel itulah suspek membunuh mangsa dengan cara mencekik leher mangsa.

Selepas membunuh mangsa, suspek kemudiannya bertindak meminum racun tikus dan berniat untuk membunuh diri. Namun perancangan tersebut sama sekali tidak membuahkan hasil sebelum dia bertindak menyerah diri ke balai polis.
Motif kejadian tersebut adalah rasa cinta suspek yang mendalam suspek kepada ibu mangsa dan dia sebelum ini sering kali gagal dalam percintaan.
Sumber: TribunNews


Gara-Gara Diparang Datuk Saudara, Bayi Maut & Ibu Cedera Parah

Gara-gara diparang oleh datuk saudara, seorang bayi perempuan berusia enam bulan maut manakala ibunya parah di sebuah rumah di Kampung Ubi Sungai Pauh, semalam.
Dalam kejadian jam 2 petang itu, telinga kiri mangsa berusia 35 tahun itu juga dilaporkan hampir putus akibat serangan lelaki terbabit.

Baca juga: Bayi Lelaki 11 Bulan Tidak Sedarkan Diri, Maut Di Rumah Pengasuh
GARA-GARA DIPARANG DATUK SAUDARA, BAYI MAUT & IBU CEDERA PARAH

Memetik laporan BH Online, Ketua Polis Daerah Kinabatangan, Superintendan Dzulbaharin Ismail, berkata pihaknya menerima panggilan daripada orang awam mengenai kejadian itu, jam 2.40 petang.

“Setiba di lokasi mendapati bayi perempuan berusia enam bulan telah meninggal dunia akibat ditetak di kepala. Ibunya pula parah di belakang leher dan telinga kirinya hampir putus akibat tetakan,” jelasnya.
Kedua-dua mangsa dibawa ke Hospital Kinabatangan untuk pemeriksaan dan rawatan lanjut. Pasukan polis kemudiannya mengesan dan menangkap suspek di kawasan kebun sawit di lokasi sama.

Menurutnya, suspek berusia 60 tahun warga Filipina dibawa ke IPD Kinabatangan untuk siasatan lanjut. Siasatan masih diteruskan bagi mengenal pasti punca kejadian dan suspek akan direman selama tujuh hari bermula hari ini.
“Kes disiasat mengikut Seksyen 302 Kanun Keseksaan yang membawa hukuman gantung sampai mati sekiranya disabitkan kesalahan,” ujarnya.
Sumber: BH Online


Gara-Gara Enggan Cuci Akuarium, Isteri Goreng Ikan Arowana Dibela Suami!

Memelihara haiwan peliharaan yang comel di rumah sudah pasti menjadi pilihan pencinta haiwan. Ada yang memilih untuk memelihara haiwan mengikut bajet rendah dan ada juga yang bajet lebih tinggi. Salah satu haiwan peliharaan eksklusif adalah ikan arowana. Berbeza pula dengan kisah yang dikongsikan ini apabila ikan arowana yang boleh mencecah harga jualan ribuan ringgit, dimasak oleh isteri!
Baca juga: Bibik Oh Bibik! Tak Potong Kuku Ayam Dulu Ke Sebelum Masak?

ENGGAN CUCI AKUARIUM, GORENG IKAN AROWANA SUAMI
Tindakan seorang suami yang enggan mencuci akuarium berisi ikan arowana peliharaannya berakhir padah apabila si isteri kemudian menggoreng ikan-ikan tersebut, lapor laman Suara.com.

Menurut satu hantaran di akaun TikTok milik @miakurniawan10, wanita itu berbuat demikian kerana geram dengan perangai suaminya. Wanita tersebut meminta suaminya untuk membersihkan akuarium itu yang sudah terlalu kotor, namun arahannya itu tidak dipedulikan lelaki tersebut.

Oleh kerana tidak tahan melihat akuarium itu yang sudah terlalu kotor, dia kemudian membersihkannya sendiri. Namun begitu, si isteri tidak tahu cara yang tepat untuk melakukannya dan telah menyebabkan ikan-ikan tersebut menjadi mabuk.
“Gara-gara suruh suami bersihkan akuarium yang hanya tinggal janji, saya pun membersihkannya sendiri.
“Tetapi ikannya menjadi mabuk,” demikian keterangan yang ditulis wanita itu pada foto ikan tersebut.

@miakurniawan01 goreng arwana😁#fyp ♬ Singkong & Keju Cover – akhmal.dniel

Oleh yang demikian, wanita itu pun membuat keputusan untuk menggoreng ikan-ikan tersebut. Dia bagaimanapun tidak menunjukkan reaksi si suami selepas mendapat tahu ikan kesayangannya telah digoreng.
‘TAK SILAP IKAN NI BOLEH BELI LAMBORGHINI’
Video tersebut sudah ditonton lebih 7 juta kali dengan 193 ribu tanda suka, malah warganet turut meninggalkan pelbagai reaksi di ruangan komen.

Sumber: Tiktok @miakurniawan10


Gara-Gara Gaduh Bising Bunyi Ayam Jantan, Lelaki Bakar Jiran Hidup-Hidup!

Hanya gara-gara bunyi ayam jantang yang bising, seorang lelaki di Thailand didakwa menyimbah minyak petrol pada badan jirannya sebelum bertindak membakar mangsa hidup-hidup.
Difahamkan kejadian tersebut berlaku Khamis yang lalu dan mangsa ketika itu sedang berehat di kerusi rumahnya.

Baca juga: Diejek Tak Dapat Beri Susu Badan, Ibu Meroyan Buang Bayi Dalam Telaga
GADUH BUNYI BISING AYAM, BAKAR JIRAN!

Ujar saksi menerusi laporan Thaiger, mangsa yang dijilat api berlari keluar dari rumahnya dan dia dilaporkan terselamat namun badannya melecur akibat insiden tersebut. Dakwa saksi lagi, suspek dan mangsa sering kali bergaduh berikutan bunyi ayam jantan yang bising.

Suspek, Kriangkrai Yong Pimmongkon, 35, yang tinggal berdekatan di sebuah rumah di Samut, Prakan dikatakan pergi ke rumah jirannya sebelum bertindak di luar kawalan. Susulan daripada insiden tersebut mangsa, Charoen Rukkachart, 40, dibantu oleh jiran tetangga yang mendapatkan air sebelum menyiram ke atas badannya.

Mangsa juga telah dibawa ke hospital dan dilaporkan melecur di keseluruhan badan dari kepala hingga kaki. Ujar pegawai polis, pihaknya sedang menyiasat kes tersebut dan suspek sebelum ini pernah disabitkan dengan dua atau tiga kes dadah.
Sumber: Thaiger


Gara-Gara Gosip Terlalu Lama, Hampir 100 Buah Rumah Terbakar!

Kejadian rumah terbakar sememangnya tidak dapat dielak dan diduga. Baru-baru ini hampir 100 buah rumah terbakar kerana letupan dapur gas. Kejadian ini berlaku di Makassar, Indonesia dan menurutt Ketua Bomba, Hasanuddin, dia berkata kesemua rumah itu di definisikan sebagai hangus terbakar.
Baca juga: Sembunyi Dalam Tandas, Pasangan Suami Isteri Bisu & Pekak Terselamat Dari Kebakaran

KELALAIAN AKIBAT GOSIP TERLALU LAMA
Menerusi laporan Suara ID, Setibanya anggota bomba di tempat kejadian, mereka mengalami kesukaran untuk memadamkan api kerana terlalu ramai orang berkumpul di situ.
“Api dapat dipadamkan pada pukul 12.30 waktu tempatan,” jelasnya.

Walau bagaimanapun, menurut seorang penduduk bernama Irman, dia mengakui bahawa salah seorang wanita yang sedang sibuk bergosip menjadi punca kebakaran kerana lupa mematikan dapur gasnya.

“Ini adalah kelalaian ibu yang memasak dan kemudian bergosip dengan jiran,” katanya.
Kesemua mangsa sempat melarikan diri ke masjid dan ada juga yang mengumpulkan barang-barang yang masih dapat disimpan dan digunakan. Ketua Perkhidmatan Sosial Kota Makassar berkata, segala keperluan makanan untuk mangsa kebakaran telah disediakan.
Sumber: Suara Indonesia


Gara-Gara Isteri Lari Rumah, Suami Jual Roti Bakar Sambil Gendong Anak

Seorang lelaki di bandar Samarinda, wilayah Kalimantan Timur menyentuh perasaan netizen susulan klip video dia menggendong anak sambil berniaga roti bakar.
Berdasarkan paparan yang dimuat naik di laman perkongsian gambar Instagram, lelaki itu terpaksa membawa bersama anaknya kerana ditinggalkan isteri.

Baca juga: Bayi Viral Alami Sakit ‘Rare’, Warganet Titip Doa Supaya Dipermudahkan Urusan
GARA-GARA ISTERI LARI RUMAH, SUAMI JUAL ROTI BAKAR

Untuk makluman, figura seorang bapa menggendong anaknya sambil berjalan-jalan menjual roti bakar bernama Sofian, dia adalah penduduk Jalan Air Terjun, Pinang Seribu, Sempaja Utara, Samarinda Utara.

Dia terpaksa membawa anak yang digendong di belakang semasa berniaga kerana isterinya sudah lari meninggalkan keluarga.
Rakaman tersebut mengundang pelbagai reaksi pengguna media sosial yang meluahkan rasa simpati atas nasib Sofian dan mendoakan makanan yang dijual oleh Sofian sentiasa dipenuhi pelanggan.

View this post on Instagram

A post shared by memomedsos (@memomedsos)

Sehingga kini, video itu telah ditonton lebih 1,187 kali dan semakin bertambah.
Sumber: Suara.Com


Gara – Gara Jatuh, Ibu Kongsi Kisah Anak Terpaksa Cabut 10 Batang Gigi & Buang Tonsil

Kebanyakan ibu bapa mengambil mudah tentang kesihatan gigi dan juga mulut anak-anak. Ini kerana ramai beranggapan gigi susu akan berganti apabila anak membesar. Walaubagaimanapun, demi keselesaan anak, ibu bapa wajib selalu ‘check’ keadaan gigi anak. Jadi, ibu ini kongsi pengalaman anak lelakinya terpaksa mencabut 10 batang gigi serta buang tonsil yang boleh dijadikan peringatan untuk ibu bapa.
JATUH TERSEMBAM KENA ALMARI TV

Ramai yang tanye kenapa gigi mat jepun kena cabut 10 batang dan sekali dengan tonsil? Meh sini ibunya nak story-mory.. dari A sampai z.. Asalnya gigi mat jepun..semua full comel loteee gigi dia. Bulan puasa tahun lepas, mat jepun duk main-main jatuh tersembam kena almari tv….Terus ibu bawak pergi kecemasan HTAA. Doc cakap gigi depan patah 2 batang dan kena buat operation sikit buang tunjang-tunjang gigi tu. Ibu tak cakap banyak terus sign, dekat kecemasan tu juga operation berjalan.. Kena juga 7 jahit..

Lepas tu boleh balik, tak admit wad. Bermulah sesi temu janji dengan doktor klinik dental. Setiap 2 bulan sekali kena jumpa doktor pakar gigi…Selama temujanji ada juga gigi yang kena cabut…Sebatang dua kuat makan coklat mat jepun ni…

KENA BUANG GIGI YANG ROSAK

Doktor ada bagitahu nak kena buang gigi-gigi yang rosak tu, tapi kena masuk dewan pembedahan.. Masa tu mat jepun baru 3 tahun tak boleh masuk dewan bedah lagi…. Satu hari tu, jumpa dr pakar lagi..Bila mat jepun buka mulut…doktor kejut tengok tonsel mat jepun besar sangat-sangat, terus dr buat surat refer ENT….
Hurmm bermula laaa episod temunjanji dengan dr ENT pulak. Dapat tarikh untuk temujanji pertama kali jumpa doktor ENT mula-mula doktor cakap ini tonsel biasa je. Tak ada masalah untuk mat jepun.. Lagipun dia tak demam.. Tapi mat jepun susah nak tidur sebab hidung dia jadi tersumbat, doktor cakap tak ada masalah ibu ok ok ok je mase tu…
KALI KE-3 JUMPA DOKTOR, DOKTOR NAMPAK TONSIL BESAR

Temujanji ke 2 ENT jumpa doktor pakar pun dia cakap sama. Ok je tak perlu buang. Padahal dah bgtau mat jepun susah nak tidur malam. Kali ke 3 jumpa doktor ENT… Dr yang sorang ni suruh mat jepun buka mulut… Terkejutt lah dr tu….besor bapok tonsel.. Kenapa doktor yang sebelum ni tak bagi buang.. Boleh pula dia tanya gitu… Ibu jawab je laaa doktor cakap ok tak ada masalah jadi ibu pun ok laa… Sebab ibu bukan doktor… Jadi tak tahu tonsel tu bahaya ke tak… Doktor yang check mat jepun terus check tarikh kosong untuk bilik bedah yang terawal…Alhamdulillah ada kosong,,,, haritu juga kena buat scoop hidung dengan sleep test sbb nak tahu oxygen dalam badan dia….admit wad lah satu malam..
Last temujanji dekat klinik ENT sebelom admit wad,,, doktor bagitahu result sleep test tak cantik.. Aduhaii rase takut bila dengar doktor bagitahu kena bawah pemantauan ICU.. Tapi kalau oxygen dia ok lepas operate tu tak payah masuk icu….
KENA PUASA UNTUK OPERATION

17/11/2019….admit wad pagi… Pakar gigi, pakar bius & pakar ENT mari dekat katil mat jepun….doktor bagitahu mat jepun kena puasa start pukul 4 pagi… Katanya nak operate pagi… Start lah puasa malam tu terus sebab mat jepun tidur terus sampai ke pagi…..
Bangun pagi siap-siap ingat dah nak kena masuk bilik bedah,, rupanya mat jepun turn no 4.. Dari pukul 8 pagi… Pastu doktor mari bagitahu pula pukul 12…. Lepas tu doktor bagitahu pula pukul 2.30….Tunggu punya tunggu pukul 4 baru lah dewan bedah panggil… Mat jepun tak cakap nak mengamuk dah.. Ye lah puasa dari semalam lagi… Bayangkanlah lama mana dia puasa, kalau bagi makan je memang cancel lah operate….
DUDUK DI HOSPITAL SELAMA 4 HARI

Pukul 4 dewan bedah panggil masuk.. Ibu lah yang masuk teman dia… Pujuk dia sampai lah doktor bagi bius ubat tidur.. Ibu kena tunggu dkt luar…. macam-macam rasa masa tu.. ALLAH saja yang tahu.  Pukul 8 malam doktor panggil waris mat jepun.. Alhamdulillah selamat semuanya… Kena tunggu dulu dalam tu bagi mat jepun stabil dulu, baru tolak naik wad. Sian mat jepun ibu nak makan tak boleh,, mulut sakit lagi minum air je laaa dia….

Berkampung dekat hospital 4 hari juga..Selagi mat jepun tak makan selagi tu tak boleh balik.. Nak makan mcm mane mulut sakit… Darah pun tak berhenti lagi.. Masuk hari ke 4 doktor bagi balik.. Alhamdulillah syukur.. tapi doktor bagitahu kalau sakit kena terus datang kecemasan..
Kalau anak ade tonsel tapi tak demam lebih baik buang dari anak duk tanggung sakit…Nak bagitau tak pandai… Sekian sedikit coretan kisah si mat jepun ibu…
Sumber: Ummu Fatiha


Gara-Gara ‘Kantoi’ Sihir Majikan, Pembantu Rumah Diusir & Dipenjara

Perbuatan keji akhirnya makan diri, seorang wanita juga pembantu rumah di Emiriah Arab Bersatu (UAE) dihadapkan ke Mahkamah Dubai kerana didakwa menggunakan sihir bagi menundukkan majikannya.
Baca juga: Pemuda Alami Kecacatan Kekal Kemaluan Sewaktu Berkhatan, Dapat Ganti Rugi RM3.1 Juta

GARA-GARA ‘KANTOI’ SIHIR MAJIKAN, PEMBANTU RUMAH DIUSIR & DIPENJARA
Gambar hiasan – Daily Express
Memetik berita Harian Metro, sumber Gulf News melaporkan, wanita itu disyaki melakukannya dengan niat mendapat layanan lebih baik daripada majikannya.

Pendakwa Raya, Fahad Abdulkareem dari Pendakwaan Bur Dubai dalam hujahnya memaklumkan, mangsa mengesyaki tertuduh mengamalkan ilmu hitam kerana dia berasa letih dari segi mental dan fizikal serta menyedari beberapa kelakuan aneh pekerjanya itu.

“Mangsa memerhati gerak geri tertuduh ketika menjadi pembantu rumahnya untuk beberapa ketika dan pernah terdengar wanita itu menyebut perkataan dalam bahasa pelik ketika berada di dalam tandas.
“Bagi mendapat kepastian, mangsa memeriksa telefon bimbit tertuduh dan menemui gambar berkaitan sihir dan ilmu hitam selain mesej perbualan dengan seseorang di negara asalnya, memintanya mencipta mantera,” katanya.
Bukan itu sahaja, mangsa mendapati tertuduh menerima kiriman patung yang dihantar oleh seseorang .
“Mangsa terjumpa gambar anak patung dengan perkataan pelik.
“Apabila disoal, tertuduh menafikannya namun sehelai kain dengan kesan darah turut ditemui dalam simpanan wanita itu,” katanya.
Gambar hiasan – Klik Dokter
Akhirnya, tertuduh mengaku menggunakan sihir ke atas majikannya ketika disoal siasat selepas dia ditahan.
Malah, wanita itu memaklumkan menghubungi seorang saudara di negara asalnya untuk mendapatkan khidmat seorang lelaki arif dalam hal agama.
“Saudaranya meminta tertuduh membayar 200 dirham (kira-kira RM230) untuk mendapatkan mantera bagi mendapat layanan yang baik daripada majikannya.
“Dia juga menghantar gambar anak patung kepadanya di WhatsApp, mendakwa ia akan memberi kesan yang baik terhadap tingkah laku majikannya terhadapnya,” katanya.
Tertuduh turut memberitahu, mengenai kain berlumuran darah yang ditemui di biliknya adalah sebahagian daripada mantera untuk melindungi perkahwinannya. Ia bagi mengelakkan suaminya tidak berkahwin lain semasa ketiadaannya.
Berikutan kesalahan itu, tertuduh dijatuhi hukuman penjara sebulan, diikuti dengan pengusiran.
Sumber: Harian Metro


Gara Gara Lockdown Lelaki Kongsi Video Ski Dari Rumah, Kreatif Tapi Lucu!

Hanya tinggal lebih kurang 24 jam sebelum umum mengetahui apa yang terjadi dengan Perintah Kawalan Pergerakan (PKP) di Malaysia. Kebanyakan negara sudah pun melaksanakan perintah lockdown bagi membasmi penularan Covid-19 ini. Di Malaysia sudah hampir 4 minggu orang ramai diarahkan untuk hanya kekal berada dirumah.
Bukan itu sahaja, semua orang terpaksa menangguhkan segala aktiviti luar mereka dan hanya ketua keluarga sahaja yang dibenarkan keluar untuk membeli barang keperluan. Pelbagai aktiviti dilakukan bersama keluarga seperti memasak, membuat video dan pelbagai lagi. Namun tidak bagi seorang lelaki dari luar negara ini. Disebabkan bosan yang keterlaluan, beliau telah membuat video bermain ski dari dalam rumah. Lain macam tetapi itulah yang dilakukannya.

A Ski Movie By Philipp Klein

Philipp Klein Herrero, 28 tahun merupakan seorang jurugambar dan pembikin filem itu berjaya membuatkan penonton YouTube Channelnya itu kagum dengan video kreatif beliau yang hanya bermain ski dari rumah. Video stop motionnya itu berjaya menarik 715 ribu lebih penontoon dan penonton merasakan video itu sangat menghiburkan!

Katanya, aktiviti itu sepatutnya dilakukan bersama keluarga tetapi rancangan itu terpaksa ditunda disebabkan Covid-19 ini.

“The lockdown had me thinking about skiing the whole time, so I started to think how I could ski without leaving my living room,” he said in his video description.
Video Ski Dari Rumah Itu Berjaya Menarik Perhatian

WhatsApp Video 2020-04-09 at 15.40.33

Philipp berkata dia mengambil masa sehari untuk siapkan video itu daripada perancangan, storyline sehinggalah proses mengedit video.
“The next day was rainy and grim so I waited for better light. The next day it was overcast but evenly lit and bright: perfect, so I went for it. I moved the furniture, set the camera up, dressed in ski gear and started shooting. 6 hours later, everything was in the box! Then I started a 4-hour edit, where most time was spent on sound design: my idea was that if someone closed their eyes and only listened to the video, it would seem a real outdoor experience.”

Cabaran terbesar yang dihadapi beliau adalah untuk menjadikan video tu kelakar dan mencuit hati penonton dimasa sama memberi mesej yang betul kepada penonton. Beliau berkata, bahagian yang paling seronok semasa proses pembikinan video adalah membawa ideanya itu kepada realiti dan berkongsi kegembiraan bersama penonton dan berjaya membuatkan orang ramai tersenyum adalah satu kejayaan dan berbaloi.

Video yang dibuat itu hanyalah untuk menceriakan keluarga dan teman teman rapatnya sepanjang menempuh perintah lockdown ini. Ideanya untuk membuat video itu tercetus ketika melihat video video lawak orang melakukan aktiviti luar didalam rumah. Didalam video tersebut, Philipp mengakhirkannya dengan mesej Stay Safe. Stay Home
Sumber : Bored Panda


Gara-Gara Mahu Tukar Giliran Memandu, Suami Isteri Tertinggal Anak

Sepasang suami isteri mengalami detik cemas apabila anak perempuan mereka yang berusia 9 tahun ‘tertinggal’. Kejadian ini berlaku di Bukit Bunga.
Dalam kejadian kira-kira jam 2.30 pagi itu, anak perempuan mereka dikatakan keluar daripada kereta ketika pasangan suami isteri itu berhenti di tepi jalan, untuk bertukar giliran memandu.

Baca juga: [VIDEO] Isteri Belasah Suami Guna Helmet, Baju Pun Koyak Sekali!
GARA-GARA MAHU TUKAR GILIRAN MEMANDU, SUAMI ISTERI TERTINGGAL ANAK

Menurut Ketua Polis Daerah Tanah Merah, Deputi Superintendan Zainuddin Md Yusuf, berkata tiga beranak itu dikatakan dalam perjalanan daripada Pokok Sena, Kedah untuk pulang ke kampung mereka di Jeram Linang, Pasir Puteh.

Memetik laporan BH Online, difahamkan kanak-kanak terbabit tidur di bahagian penumpang belakang, namun bertindak keluar kenderaan ketika ibu bapanya berhenti bertukar giliran memandu tanpa menyedari tindakan anak terbabit.
Kanak-kanak itu kemudiannya ditemui orang awam dan melaporkan kepada pihak polis dan di bawa ke Balai Polis Bukit Bunga lebih kurang jam 3 pagi.

“Mungkin kerana lihat saya lelaki, dia takut, jadi saya hubungi rakan dan polis untuk menenangkan kanak-kanak itu. Kanak-kanak kemudian memberitahu ibu bapanya tertinggal dia ketika berhenti kereta, lagipun kawasan ini gelap dan kejadian berlaku awal pagi,” jelas saksi kejadian, Kamarulzaman Mohd Sakeri.
Kanak-kanak itu bernasib baik kerana mampu mengingati nombor telefon ibu bapanya dan memberitahu mereka dalam perjalanan balik kampung.
Sumber: BH Online


Gara-Gara Main Kon Lepas Balik Sekolah, Kepala Pelajar Usia 10 Tahun Tersekat!

Siapa sahaja yang tidak melakukan aktiviti bermain selepas pulang dari sekolah kan? Pasti akan ada sahaja tingkah laku nakal bersama rakan-rakan dan ada juga yang sampai pulang malam ke rumah gara-gara leka bermain. Namun, bagi adik ini apabila berlaku satu kejadian yang memalukan gara-gara bermain kon jalan. Sampai terlekat kepala dibuatnya!
Baca juga: ‘Tunggulah Besar’- Bahaya Hias Bayi Dengan Barang Kemas, Risiko Muka Calar & Kena Culik!

GARA-GARA MAIN KON
Foto: Johor Gazette
Satu kejadian berlaku di Pontian, Johor apabila seorang pelajar lelaki sebuah sekolah rendah di sini mengalami detik cemas apabila sebuah kon terlekat di kepalanya.

Komander Operasi Pegawai Bomba Kanan (PBK II) dari Balai Bomba dan Penyelamat (BBP) Pontian, Mohd Ezal Azma, berkata pihaknya menerima panggilan kecemasan jam 1.28 tengah hari dan dengan bantuan enam anggota, kon itu dipotong dengan peralatan khas dan dapat dikeluarkan 26 minit kemudian.

Menurut laporan Berita Harian, difahamkan pelajar berusia 10 tahun bersekolah sesi pagi dan kejadian berlaku ketika dia hendak pulang ke rumah.
“Ketika bermain bersama rakan lain dalam kawasan sekolah, mangsa memasukkan kon ke kepalanya yang mengakibatkan gagal dikeluarkan,” katanya.
“KENANGAN DIK!”
Sudah tentu ramai dalam kalangan netizen yang terhibur dengan perkara ini. Ada juga yang mengatakan bahawa insiden ini akan menjadi kenangan sampai usianya tua kelak. Bukan itu sahaja, ada yang mengatakan bahawa disebabkan peristiwa inilah adik tersebut berminat menjadi anggota bomba!

Sumber: Berita Harian, Johor Gazette


Gara-Gara Nenek Balik Kampung, Gadis Tumpang Tidur Dirogol Bapa Saudara

Satu kejadian mengejutkan berlaku di Sungai Petani, Kedah apabila seorang remaja berusia 15 tahun didakwa dirogol oleh lelaki yang merupakan suami kepada ibu saudaranya ketika menumpang tidur di situ.
Baca juga: Wanita Jalin Hubungan Dengan Bapa Sendiri Hingga Hamil 2 Orang Anak

DIROGOL KETIKA TUMPANG TIDUR DI RUMAH

Memetik laporan Harian Metro, mangsa dipercayai sudah berhenti sekolah dan dijaga neneknya sejak setahun yang lalu. Bagaimanapun, dia terpaksa menumpang tidur di rumah suspek berikutan neneknya pulang ke kampung mereka di Pendang, Kedah selama dua hari.

Difahamkan kejadian tersebut berlaku kira-kira jam 12 tengah malam dan mangsa ketika itu dipercayai sedang tidur di dalam sebuah bilik bersama ibu saudara serta dua sepupunya masing-masing berusia tujuh dan lapan tahun.

Ujar Ketua Polis Daerah Kuala Muda, Asisten Komisioner Zaidy Che Hassan pihaknya bertindak menahan suspek, 34, yang bekerja sebagai buruh selepas menerima laporan daripada mangsa.
Dalam laporan polis yang dibuat, mangsa mendakwa suspek masuk ke bilik tidur sebelum meraba tubuh serta merogolnya dan dia cuba melawan namun tidak berdaya.
Selain itu, mangsa juga mendakwa dia tidak berani menjerit kerana ketakutan.
Ada kesan koyak baru pada kemaluan

Susulan daripada itu, mangsa dibawa menjalani pemeriksaan di hospital dan mendapati terdapat kesan tusukan benda tumpul selain kesan koyak baru pada kemaluannya. Bukan itu sahaja, anggota forensik turut menjalankan pemeriksaan di lokasi kejadian.
Suspek telah pun ditahan dan akan direman selama tujuh hari bagi membantu siasatan mengikut Seksyen 376 Kanun Keseksaan.
Sumber: Harian Metro


Gara-Gara Pakaikan Gelang Emas, Tiba-Tiba Tangan Anak Mengecil!

Tidak dinafikan, ibu mana yang tidak seronok apabila dikurniakan anak perempuan bukan? Inilah masanya untuk si ibu mendandan anak-anak seperti apa yang diimaginasikan semasa hamil. Salah satu dandanan yang menjadi kegemaran ibu adalah memakaikan anak mereka dengan barang perhiasan seperti emas.
Memang cantik dan comel tetapi macam apa yang dikongsikan oleh ibu ini di laman Facebooknya, dia memakaikan anaknya gelang emas sejak dari umur 3 bulan namun tanpa disedari, tangan anaknya mengecil apabila diperiksa oleh doktor!

PAKAIKAN GELANG DARI UMUR 3 BULAN, RUPA-RUPANYA…

Penantian menunggu second baby setelah 4 tahun.. Alhamdulillah dapat baby girl diberi nama Puteri Alice Kayyisa.. Ciwi baby girl takyah cakap lah sebagai seorang ibu mesti nak berdandan anak perempuankan tapi..baca smpai habis. Bagi Alice pakai gelang dari umur dia 3 bulan.. Setiap bulan adjust saiz gelang dia..

Gelang tu boleh gerak-gerak dekat tangan. Tapi bulan lepas saja rasa nakk pi cuci gelang Alice sebab nampak berdaki. Apa yang jadi bila buka gelang Alice, tangan Alice mengecil dekat pergelangan tanggan.. Walaupun gelang tu boleh gerak-gerak. Jadi Auni dah fobia nak bagi pakai. Nasib la buka nak cuci kalau tak, tak tahu apa jadi..Allah gerakan hati untuk buka.

TANGAN MENGECIL, GANGGU TUMBESARAN BAYI

Lepas kejadian Auni bawak Alice pergi klinik check tangan dia. Doktor cakap jangan bagi baby pakai gelang, rantai dan anting-anting sebab ganggu tumbesaran baby. Baby membesar waktu lena dia.  Allah… seriat darah dengar.. Kalau la tak buka cuci tentu lagi teruk jadi.
Tu tanggan Alice dah semakin sembuh. Gambar tanggan tu gambar hari ni.. Ok dah tangan tak mengecil. Gelang ni nampaknya simpan saja la.. Tunggu Alice besar sikit baru Mommy bagi pakai atau tak pakai dah..Biasalahh simptom mak-mak nak anak dara segak comel.
Nampk comel pakai emas, pakai headband.. Rupanya bila jumpa doktor tak elok banyak kesan sampingan kalau kita cuai tak ambik tengok. Sumpah dah fobia.

Jangan judge Auni, sebab auni pun tak tahu akibat dia. Maybe ada yang pakai tak jadi apa-apa. Ada yang senasib macam Auni.. Niat nak share agar ramai dapat info ni dan tak terima nasib macam ni. Tak ada niat nak menunjuk. Cuma sebagai mak-mak memang tak dinafikan excited bila dapat baby girl mulalah nak berhias-hias. Tak salah pun cuma kita jangan lalai ja.. Nasib Allah gerakkan hati untuk buka, kalau tak.. Hmm tak tahu nak cakap apa.
Auni harap ibu-ibu muda di luar sana boleh terima dengan hati terbuka atas perkongsian yang terjadi kepada anak Auni sendiri. Kalaulah kita tau benda tu buruk mana mungkin kita buat. Auni pun tak tahu tapi lepas jadi dekat diri sendiri baru ada ilmu. Apa pun teima kasih kepada yang positif.  Kongsilah dengan rakan-rakan, tak salah pakai cuma kena alert sentiasa..
Sumber: Auni Nazmi


Gara-Gara PdPR, Anak Diam-Diam Beli Game Di Google Play Sampai RM 2600!

Memang macam-macam dugaan yang perlu dilalui oleh mak ayah bila anak sekarang berada dalam proses PDPR. Bukan sahaja susah nak fokus, malah anak-anak juga ‘cepat tangan’ dalam mengeksplorasi telefon pintar. Macam perkongsian ibu ini apabila dia berdepan dengan situasi anaknya membeli game secara online sehingga menelan kos RM 2600! Disangka guna telefon bimbit untuk PDPR, rupanya sempat curi-curi beli game.
Baca juga: Buntu Anak Ketagih Gajet? Jawapan Mak-Mak Ini Mungkin Boleh Membantu

GARA-GARA PdPR, ANAK BELI GAME ONLINE SAMPAI RM2600!

Menurut perkongsiannya, dia mendapati anaknya secara diam-diam membeli game di Google Play menerusi email. Paling terkesan dan terkejut sekali adalah kos game yang dibeli menelan belanja sebanyak RM 2600! Bukan itu sahaja, dugaan PDPR apabila si ibu menyemak baki akaun hanya tinggal RM 2 sahaja.

Gara-gara PDPR, bagi phone dekat anak. Semasa PDPR curi-curi main game, sampaikan habis duit dalam akaun sebanyak RM 2600 diaorang beli game. Pening weh…pening!

Bila perasan duit hanya tinggal Rm2.00 dalam akaun baru nak chcek rupanya selama ni dia beli benda ni. Ya Allah….tak tau nak fikir macam mana? Macam mana boleh beli sedangkan number TAC tak sampai. Bila check dalam Gmail baru perasan bil-bil game nih. Semak dengan bank total keseluruhan pembelian RM 2600. Ya Allah….dugaan PDPR…Ibu bapa kena ambil tahu ye anak kita main game apa…Tiba-tiba baru teringat kisah zalina zainudin yang anaknya beli game sampai 20k.
‘MACAM MANA ANAK BUAT?’
Si ibu juga hairan macam mana cara anak membuat pembayaran tanpa menerima nombor TAC. Oleh itu beberapa pengguna Facebook turut memberitahu cara untuk mak ayah ‘setup’ password bagi setiap aplikasi sebelum sebarang pembayaran dilakukan.

Sumber: Nor Liyana Abdullah


Gara-Gara Pressure Cooker Meletup, Habis Melecur Satu Badan

Perkongsian para suami yang memasak juadah berbuka setiap hari sepanjang Ramadhan ini menjadi salah satu perkara yang menarik untuk dilihat. Perkongsian melalui salah satu group di laman Facebook iaitu Suami Masak Apa Hari Ini (SMAHI) itu mendapat perhatian ramai suami dan bakal suami diluar sana.
Bukan sahaja perkongsian juadah dan juga resepi yang dikongsi disitu, ada juga perkara perkara yang melucukan juga dikongsi oleh para suami di Facebook itu. Antara yang menarik perhatian, perkongsian yang dibuat oleh Shah Shahrolnizam dimana dia telah berkongsi kejadian yang menimpa dia akibat dari penggunaan pressure cooker. Habis melecur dibuatnya.

Badan Melecur Akibat Pressure Cooker Meletup

Assalamualaikum semua SMAHI

Ni saya nk cerita sikit. Benda ni terjadi pada tahun lepas. 3bulan sebelum majlis nikah saya. Terjadi pada bulan 8 (26/08/19) jam 10:35am. Waktu tu saya tengah siapkan oder catering utk 40pax di cafeteria saya di bangsar. Nak setup catering pkul 11pagi. Jadi keadaan semakin singkat. Agak sedikit rushing disitu. nak dijadikan cerita, saya baru beli Pressure Cooker. Di manual book tulis, after bunyi “wisel” boleh bukak. Maknanya dah settle lah masak. Ohh saya rebus daging waktu tu. Lupa nak cakap. After wisel bunyi, saya still lagi tarik button wisel tu utk keluarkan pressure dalam tu.

Then lepas dah sette tarik button tu angin xklur lagi so dah xde pressure lah kan. Pastu saya bukak, bukak punya bukak. Cubaan utk bukak gagal. Dan saya paksa bukak. Paksa punya paksa. BOOMB!! Pressure Cooker tadi meletup. Dan hasil letupan tadi jadi lah mcm ni. Saya mcm org kena simbah asid. Hanya tuhan je yang tahu keadaan saya masa tu. .
Syukur Alhamdulillah kehadrat illahi, saya sempat dikejarkan ke Klinik berhampiran. Keadaan agak panik waktu tu, saya just sempat cuci muka je masa tu. Dan terus ke Klinik.

P/s: for those yang tak pernah guna pressure cooker atau yang nk beli pressure cooker pastikan ada tahu cara guna dan berhati2 ketika menggunakannya. Para perjuang senduk kuali di dapur. Hati hati lah ketika menjalankan tugas. Pakailah pakaian yang sesuai. Anda yang menjalankan tugas anda yang tahu mengendalikannya.

Buat para-para SUAMI @ bakal suami di luar sana. Pesan lah pada kaum keluarga anda dan perhatikan anak-anak anda dan jauhkan dari anak anda. Ingat kawan-kawan, ini bukan kemalangan. Ini rezeki allah bagi.
Salam Ramadhan Al Kareem pada yang muslim
Sumber : Shah Shahrolnizam


Gara-Gara Selalu Memancing, Isteri Tekad Mahu Lelong Suami

Seorang wanita bertindak melelong suami sendiri di sebuah platform jual beli tempatan kerana berang ditinggalkan menjaga dua anak sendirian. Hal ini kerana sang suami keluar memancing ketika anak-anak mereka sedang cuti sekolah dan membiarkan isteri di rumah.
John McAlister, dilelong di laman web Trade Me dengan keterangan yang diletakkan sebagai berketinggian 185.4 sentimeter, berusia 37 tahun dan seorang petani daging lembu.

Baca juga: Anak Didakwa Tembak Ayah Gara-Gara Salah Beli Kepak Ayam
GARA-GARA SELALU MEMANCING, ISTERI TEKAD MAHU LELONG SUAMI

Menurut laporan Mirrok UK, Linda McAliser, yang memuat naik iklan tersebut berkata, John turut mempunyai beberapa orang bekas isteri dan aktiviti memancing itu sebenarnya bukan sesuatu yang luar biasa kerana ia sering dilakukan.

Walau bagaimanapun, tindakan Linda mahu melelong John membuatkan dia ketawa dan menganggap bahawa ia adalah sesuatu yang lucu.
Iklan lelongan itu berjaya menarik 12 pembida dengan nilai bidaan meningkat kepada AS$100 (RM419) menjelang tengah hari semalam, namun ia telah dipadam oleh Trade Me kerana didapati melanggar terma dan syarat.

Linda juga sempat menasihati lelaki-lelaki lain agar menjaga anak-anak mereka ketika cuti sekolah dan jangan sesekali membiarkan anak serta isteri sendirian di rumah tanpa suami di sisi.
Sumber: Mirror UK


Gara-Gara Selisih Faham, Suami Tikam Isteri & Ibu Mentua

Cuba terjun dari tingkat 31 sebuah bangunan, seorang lelaki ditahan polis di Lembah Sireh di Kota Bharu, semalam. Suspek berjaya ditahan pada 10.14 pagi sebaik pihak polis menerima maklumat.
Hasil semakan lanjut mendapati mendapati suspek berusia 26 tahun itu adalah individu yang dilaporkan menikam isteri dan ibu mentuanya di rumah mereka di Chabang Empat.

Baca juga: Budak Lelaki 3 Tahun Maut Jatuh Dari Tingkat 10 Kondominium
GARA-GARA SELISIH FAHAM, SUAMI TIKAM ISTERI & IBU MENTUA

Ketua Polis Daerah Tumpat, Asisten Komisioner Amran Dolah menjelaskan suspek mempunyai tiga rekod lampau bersabit dadah dan permohonan reman akan dibuat hari ini, lapor Harian Metro.

“Semakan dibuat mendapati lelaki itu ada kaitan dengan kes mendatangkan kecederaan yang dilaporkan. Pada 6.35 petang semalam, suspek menikam isteri dan ibu mentuanya masing-masing berusia 20-an dan 60-an dengan dua pisau di rumah mereka.

“Kejadian dipercayai berpunca dari perselisihan faham antara suspek dengan isterinya yang menyebabkan kedua mangsa dikejarkan ke Hospital Raja Perempuan Zainab II (HRPZ II), Kota Bharu kerana cedera parah.
“Isteri suspek mengalami retak dan luka di bahagian kepala, patah dua jari tangan serta luka di beberapa bahagian anggota badan manakala ibu mentuanya pula luka di kepala akibat ditikam suspek,” jelasnya.
Kes disiasat mengikut Seksyen 326 Kanun Keseksaan (KK).
Sumber: Harian Metro


Gara-Gara Si Ayah Terleka 10 Minit, Habis Sofa Rumah Anak-Anak ‘Kerjakan’…Lucu!

Ketika ibu bapa sedang sibuk mengemas atau menguruskan hal-hal di rumah, semestinya akan tinggalkan anak bermain sendiri di ruang tamu. Seperti seorang bapa ini telah kongsi di akaun facebooknya pengalaman yang mencuit hati ketika menjaga anak-anaknya di rumah sambil menyiapkan urusan lain serta membiarkan mereka bermain sendiri di ruang tamu.
TINGGAL ANAK 10 MINIT

Hati-hati gais.. jangan terleka walau 10 minit pun. Asalnya kau boleh dengar gelak tawa dorang main. Tapi secara tiba-tiba rumah kau sunyi sepi, Masa tu kau tak boleh tunggu lagi. Bersegeralah pergi melihat apa yang berlaku.
HABIS SUSU YANG BARU DIBUKA

Silap abang tadi 10 minit yang berharga tu abang lalai. Ini lah yang terjadi, habis susu setabung yang baru dibuka semalam.. berenang-renang dua beradik tu..fuhh!

BAPA KERJA SHIFT MALAM, IBU PULA DI KL

Nasib baik mental abang cukup kuat sekarang ni..Abang tinggalkan sofa tu begitu saja kerana abang nak masuk kerja malam. Ummi pula ke KL menuntut ilmu. Diorang berdua abang dah tinggal rumah pengasuh.
Jadi, korang tolong la bagi idea macam mana abang nak cuci esok ni. Dah la sofa ni jenis tak boleh cabut kulitnya.
Sumber: Ariff Ermizie


Gara-Gara Suka Hisap Jari, Ibu Kongsi Pengalaman Getir Jari Anak Jadi Bengkak & Bernanah!

Antara habit atau tabiat yang sering dilakukan oleh anak-anak yang masih kecil adalah menghisap hari. Ada dalam kalangan ibu bapa yang menggunakan puting sebagai pengganti jari dimana lebih selamat. Namun, sudah menjadi kebiasaan mesti ada sahaja kerenah si kecil yang masih mahu menghisap jari sampai ke umur yang lebih dewasa!
Seperti kisah yang dikongsikan oleh ibu ini diamana anaknya mengalami jari bengkak gara-gara terlampau suka menghisap jari. Apa yang merunsingkan adalah jari yang bengkak tersebut sudah bernanah dan perlu dibawa ke hospital!

ANAK SUKA HISAP JARI, SAMPAI BENGKAK

Assalamualaikum semua ibu-ibu

Saja nak berkongsi pengalaman anak kedua saya Hayfa Rania pada 2 minggu lepas. Anak saya dari kecil memang suka isap jari, masa baby ada beri puting tapi dia suka keluarkan dan masukkan jari. Dia akan hisap ibu jari sebelah kiri, tangan belah kanan dia tak suka. Sampailah kejadian 2 minggu lepas saya perasan ibu jari kiri dia start warna merah macam bengkak.

Bila saya picit dia buat reaksi muka sakit. Selepas 2 hari jari dia mula bengkak dan bernanah sikit.. Bila malam ahad 04.10.2020 dia dah start merengek, dan taknak isap jari maybe sakit dah tu.. nak tidur tapi tak boleh sebab dia akan lena bila isap jari. So tak sedap hati saya bawak pergi klinik swasta malam tu. Bila sampai doc kata tak boleh pecahkan lagi sebab nanah dia belum masak ( katanya ) dia kata dia bagi antibiotik yang kuat sikit.. kot boleh kurang & kecut sendiri 2-3 hari macam tu..
KUKU DAH MATI & JARI BERNANAH, DIBAWA KE HOSPITAL

Kalau tak kecut boleh datang semula untuk pecahkan nanah tu. Hari selasa 06.10.2020 saya pergi kerja macam biasa, ayah dia yang akan kejut anak-anak bagi mandi dulu sebelum dia pergi kerja. Tapi bila dia kejut Rania tetiba bibir dia ada kesan darah dalam mulut penuh ulser. Pagi tu saya tak sempat nak jengguk Rania walhalnya memang saya akan jengguk dia selalunya. Ayahnya call suruh balik bawak pergi klinik terus sebab tangan dia pun dah semakin membengkak. Bila pergii klinik ( bukan klinik sama ) saya cerita dari A-Z siap bawak ubat yang dia makan.

Doc kata ni kuku pun dah mati. Dia tak berani buat sebab Rania masih kecik, dia buat surat untuk refer terus ke hospital. Doc klinik kata sepatutnya ahad malam tu dah terus kena pecahkan nanah tu.. bila sampai hospital dari siang ke malam baru tahu keputusan yang Rania kena masuk OT untuk buang nanah and kena warded. So ibu pun redha, Doc hospital kata sepatutnya ahad malam tu dah kena bawak hospital terus. Yelah ibu ayah pergi klinik swasta memikirkan esoknya isnin nak kena kerja. Ibu pun menyesal tak bawak terus ke hospital ahad malam tu.. terus Rania tak hisap jari dah.. puncanya Doc kata dia suka gigit jari tu, kuku tu dah cengkam isi dia.. tu yang boleh bernanah. Alhamdulillah now kuku pun dah tercabut sendiri and luka dah kering.. ada hikmah disebalik apa yang berlaku.
Kredit : Nurfazliana via Kelab Soal Jawab Ibu & Bakal Ibu Comel


Gara-Gara Tak Pandai Kupas Mangga, Calon Menantu Disindir ‘Pedas’ Oleh Bakal Mak Mentua

Siapa yang tidak gementar bila tiba masanya untuk bertemu dengan keluarga bakal mentua bukan? Tambah pula buat golongan wanita, berjumpa dengan bakal mak mentua khususnya memang merupakan pengalaman yang ‘menyeramkan’. Belum lagi masuk babak perlu ke dapur, terketar-ketar dibuatnya. Ada tak tips pikat mentua yang berkesan?
Namun, tidak semua dalam kalangan mak mentua yang menyukai calon yang dibawa pulang oleh anak-anak. Ada yang akan bertindak secara negatif dan ada juga yang akan mengeluarkan kata-kata yang bakal mengguris hati calon tersebut. Memang seram!

Baca juga: Tak Sengaja Runtuhkan Kabinet Dapur Mertua, Impian Jadi Menantu Idaman Musnah!
TAK TAHU TIPS PIKAT MENTUA, TAK PANDAI KUPAS MANGGA, KENA PERLI PEDAS!

Begitulah kisah yang dikongsikan seorang wanita bernama Area Julid di mana dia baru sahaja pergi bertemu calon ibu mertuanya pada 17 Januari lalu, seperti yang dilapor oleh Detik Food.

“Aku diajak ke rumah teman lelaki untuk berjumpa dengan ibunya. Lalu, ibunya nak makan mangga dan minta tolong aku kupaskannya.
“Aku yang tak pandai kupas mangga, cakap jujur je (tak reti kupas mangga),” jelasnya.
Menurut Detik Food lagi, Area Julid sempat meminta maaf kepada calon ibu mentuanya itu dangan mengatakan hal yang sebenar. Namun tanpa disangka, ibu teman lelakinya itu menyindir dengan mengeluarkan kata-kata pedas yang menusuk kalbu. Banyak hal tu!
“Mesti kau ni ratu kan kat rumah? Yang semua benda mak kau kena sediakan? Takkan kupas mangga pun tak boleh?” sindir ibu teman lelakinya yang buatkan hatinya sedih.

“Ye maaf makcik, saya memang tak diajar. Bukan tak diajar, saya yang taknak belajar kupas mangga,” balasnya.
Curahan hati yang dibuat di laman Twitternya itu mendapat ribuan respon oleh warganet, selain turut meraih lebih 1,900 komen berbeza.
“Ye makcik, kalau kat rumah macam ratu, takkan kat sini jadi pembantu,” tulis salah seorang pengguna Twitter.
“Boleh pulak makcik tu suruh tetamu yang kupaskan mangga, kalau dah jadi menantu takpe lah. Tapi ni suruh-suruh anak orang, suruhlah anak sendiri,” tulis seorang lagi warga Twitter.

Sumber: DetikFood


Gara-Gara Tak Tahu Guna Tandas, Bapa Tendang & Tumbuk Perut Anak Tiri Usia 4 Tahun

Sejak kebelakangan ini, kita sering dikejutkan dengan berita yang melibatkan kes penderaan kanak-kanak. Tidak kira sama ada kes ini sehingga membawa maut ataupun tidak, nampaknya ramai dalam kalangan rakyat kita dan seluruh dunia masih mempunyai tahap mental yang rendah.
BUNUH ANAK TIRI GARA-GARA TAK TAHU GUNA TANDAS

Mengejutkan! Seorang lelaki di Singapura dibicarakan pada Selasa atas tuduhan membunuh anak tirinya yang berusia empat tahun gara-gara mangsa membuang air kecil di luar mangkuk tandas.
Bapak tiri mangsa yang bernama Muhammad Salihin Ismail, 28, didakwa menendang perut mangsa yang berusia empat tahun beberapa kali pada September 2018 hingga menyebabkan kematiannya. Perbuatan tidak berperikemanusiaan tertuduh telah menyebabkan kanak-kanak perempuan itu mengalami pendarahan dalam perut.

Timbalan Pendakwa Raya Awam, Senthilkumaran Sabapathy dan Lim Yu Hui berkata, Salihin mengahwini ibu mangsa, Syabillan Syamien Riyadi pada Ogos 2016 ketika dia berusia dua tahun dan turut memanggilnya ‘papa’. Pasangan itu kemudiannya dikurniakan sepasang anak kembar lelaki dan tinggal di sebuah rumah flat.

Mereka mula mengajar mangsa menggunakan tandas sebagai persediaan untuk ke sekolah pada akhir September 2018. Pada 1 September 2018, Syabilla meninggalkan Salihin bersama mangsa dan anak kembar mereka.Menurut kes pendakwaan itu, Salihin berang apabila melihat tompokan urin di luar mangkuk tandas dan memarahi serta menumbuk perut mangsa beberapa kali.
BERANG GARA-GARA TOMPOKAN URIN

Apa yang membangkitkan kemarahan adalah tidak lama selepas itu, anak tirinya memberitahu mahu ke tandas dan Salihin menyuruhnya pergi sendiri. Tertuduh sekali lagi menemui tompokan urin di atas lantai dan naik angin hingga menolak mangsa ke lantai serta menendang dan menumbuk perutnya beberapa kali tanpa menghiraukan tangisan kanak-kanak itu.
Menjelang malam, mangsa mengadu sakit perut pada ibunya dan turut muntah di atas sofa. Keadaan itu berterusan sehingga keesokan harinya dan Salihin dipercayai menjolok tekak mangsa dengan jari telunjuk apabila dia mengalami kesukaran untuk muntah. Kanak-kanak itu akhirnya muntah dan jatuh pengsan.
Sejurus anggota paramedik tiba pada jam 9.17 pagi pada 2 September 2018, mereka mendapati kanak-kanak itu sudah tidak lagi bernafas dan nadinya terhenti. Mereka turut menemui kesan lebam pada muka mangsa dan ibunya hanya mampu menangis. Mangsa dibawa ke hospital dan disahkan meninggal dunia pada jam 10.12 pagi hari sama.
Pihak hospital kemudiannya melaporkan kematian mangsa kepada polis dan Salihin ditahan pada keesokan harinya. Menerusi kenyataan pada 3 September 2018, Salihan mengakui dia sengaja menyasarkan perut anak tirinya kerana mahu ‘memberi pengajaran’ kerana mengalami masalah untuk membuang air kecil dengan betul.
Perbicaraan akan bersambung semula pada Rabu dan pihak pendakwaan dijangka mengemukakan bukti daripada 58 saksi.
Sumber: Sinar Harian


Gara-Gara Taknak Cucuk Vaksin, Si Lelaki Sanggup Batal Kahwin

Seorang lelaki di Indonesia bertindak membatalkan perkahwinannya bersama teman wanita kerana enggan menerima suntikan vaksin Covid-19. Menerusi laman Twitter milik putra, dia dan bekas teman wanitanya itu sudah menjalin cinta selama dua tahun namun terpaksa putus di tengah jalan.
Baca juga: Dilahirkan Kembar Siam Tapi Miliki 4 Kaki, 4 Tangan & 2 Kepala. Ajaib!

GARA-GARA TAKNAK CUCUK VAKSIN, SI LELAKI SANGGUP BATAL KAHWIN

Lebih mengejutkan apabila selepas beberapa bulan Putra dan bekas teman wanitanya berpisah, dia menerima undangan perkahwinan daripada bekas kekasihnya itu.

“Gara-gara tidak mahu divaksin, rancangan kami untuk berkahwin terpaksa dibatalkan walaupun sudah bercinta selama dua tahun.

“Katanya (bekas kekasih), kalau tidak mahu divaksin, kami tidak boleh berkahwin. Selepas beberapa bulan berpisah, dia mengirim undangan perkahwinan,” katanya menerusi ciapan di Twitter.

Lah gw cuma gara² ga mau vaksin malah ditinggal nikah, pdahal udah berhubungan 2 tahun, kebetulan dia nakes & dari kluarga horang kayah
Katanya klo ga vaksin ga bisa nikah, akhirnya kita pisah, cuma beberapa bulan pisah dia kirim undangan, dark banget ni hidup 😌 pic.twitter.com/WQdAaCr7WJ
— The Iron Heart 🇿 (@PutraMinangGuci) October 9, 2022

Perkongsian Putra itu mendapat pelbagai reaksi wargaent dan ada di antara mereka yang menyokong dan membantah tindakannya itu. Lelaki berusia 32 tahun itu lebih rela memilih untuk ‘melepaskan’ kekasihnya supaya dia dapat berkahwin dengan jejaka lain.
Sumber: Wolipop


Gara-Gara Taksub Dengan Anime, Ayah Letak Nama Anak Naruto

Seorang bapa tunggal di Filipina, baru-baru ini, nekad menamakan anak lelakinya, Naruto Uzumaki Namikaze Maribojo gara-gara obses dengan karekter anime.
Nama itu dipilih kerana Jamesey Bolivar Maribojo, 29, dari bandar Davao adalah peminat tegar karakter Naruto sehingga bersungguh-sungguh meyakinkan bekas pasangannya yang hamil untuk menamakan anak mereka dengan watak popular itu.

Baca juga: Lelaki Hilang Jari Manis Akibat Cuba Bermain Dengan Singa
GARA-GARA TAKSUB DENGAN ANIME, AYAH LETAK NAMA ANAK NARUTO

Menurut laporan Oddity Central, idea itu turut dipersetujui bekas pasangannya, namun Jamesey tidak berhenti di situ kerana turut meletakkan nama keluarga Naruto pada hujung nama anaknya.

“Saya sentiasa menjadi peminat setia anime itu, sejak awal lagi. Jika kamu tahu Naruto: Shippuden, ceritanya mengenai seorang kanak-kanak lelaki yang membesar tanpa keluarga.
“Bagaimanapun, saya tidak berpuas hati dengan hanya menamakan dia Naruto jadi masukkan sekali nama keluarga ibu (Naruto), Kushina Uzumaki dan bapa (Naruto), Minato Namikaze,” jelasnya.

Idea itu ditentang oleh keluarga Jamesey tidak bersetuju dengan pilihan nama untuk bayinya itu kerana sukar bagi Naruto untuk menulis dan menyebut namanya serta kemungkinan akan dibuli oleh kanak-kanak lain.
“Pada mulanya, tiada siapa yang percaya itu nama penuhnya kerana saya terus memanggilnya Naruto. Ramai yang bertanya kepada saya sama ada itu nama sebenarnya,” katanya.
Ayah muda itu berkata, jika dia mempunyai anak lelaki lagi, kemungkinan besar dia akan menamakannya dengan nama musuh kepada Naruto iaitu Sasuke Uchiha.
Sumber: Oddity Central


Gara-Gara Taksub PUBG, Wanita Berstatus Isteri Sanggup Tinggalkan Suami & Anak Kecil

PUBG merupakan antara permainan atas talian yang sangat popular dalam kalangan remaja. Cakap sahaja pasal permainan ini, pasti ramai yang tahu. Permainan aksi ini antara permainan yang di angkat di dalam perlawanan e-sports sehingga wujudnya pelbagai pertandingan yang menjanjikan wang tunai sebagai habuan pemenang.

Terbaru, menurut laporan Astro Awani, gara-gara permainan PUBG itu, seorang wanita yang juga berstatus isteri orang dikatakan telah sanggup meninggalkan suami dan anaknya yang masih berusia tiga tahun. Wanita dari Penarik, Setiu itu dikatakan telah menghilangkan diri sejkak 31 Mei lalu dan masih gagal dikesan sehingga kini.
Ini Merupakan Kali Kedua

Menurut suaminya yang hanya dikenali sebagai Apis, 24 dari Kampung Pantai Merang, Permaisuri, Setiu itu berkata isterinya yang baru sahaja berusia 22 tahun itu gagal dikesan dan telah keluar menggunakan sebuah motosikal. Tambahnya lagi, ini juga merupakan kali kedua dia telah menghilangkan diri dan kejadia pertama berlaku pada hujung tahun lepas. Menurut suaminya lagi, mereka bertengkar sebelum hari isterinya menghilangkan diri.

“Ini kerana dia asyik dengan permainan atas talian PUBG dan berkenalan dengan seorang lelaki yang mungkin mempengaruhinya sehingga bertindak sedemikian,” katanya kepada Astro AWANI.
Apis yang hanya membuat kerja -kerja kampung kesal dengan kejadian tersebut kerana mereka mempunyai anak yang masih kecil berumur tiga tahun dan masih memerlukan kasih sayang seorang ibu. Katanya, kali terakhir isterinya itu dikesan adalah di sekitar Manir apabila motosikal yang dibawa isterinya itu ditinggalkan di sebuah pasaraya di kawasan tersebut.
Dia dan keluarga telah membuat laporan polis di Balai Polis Penarik, Setiu berhubung kejadian itu pada Selasa lepas dan berharap agar mana-mana pihak dapat membantu mengesan isterinya itu dengan segera.
“Saya dan keluarga turut risau dengan keselamatannya kerana telah beberapa hari tidak pulang dan tidak tahu di mana dia berada. Harap pihak polis dan orang ramai dapat membantu mencari dia dengan segera,” katanya lagi.
Sumber : Astro Awani


Gara-Gara Terdesak Nak Pinjam Duit, Peniaga Kuih Sanggup Bunuh Kawan Sendiri

Sejak kebelakangan ini, banyak kes yang melibatkan pembunuhan berlaku. Terbaharu, gara-gara terdesak mahu mendapatkan wang dengan segera bagi membayar hutang, seorang wanita warganegara Indonesia, sanggup menghentak kawannya sendiri sehingga mati. Kejadian tersebut berlaku di Pangsapuri Angsana USJ8, Subang Jaya, Selangor.
SEMPAT MINTA BANTUAN

Lapor Harian Metro, ketika kejadian suspek yang berusia 39 tahun, sempat menghubungi mangsa bagi meminta bantuan untuk mengangkat anaknya yang mengalami kecederaan di bahagian tangan. Menurut Ketua Polis Daerah Subang Jaya, Asisten Komisioner Abd Khalid Othman, pihaknya menerima laporan daripada suami mangsa berhubung insiden tersebut pada pukul 12 tengah malam.
Difahamkan, suspek dan mangsa merupakan penjual kuih dan saling mengenali antara satu sama lain.

Pada 6 petang semalam, suspek mengaku membunuh mangsa sebelum menunjukkan lokasi mayat mangsa disembunyikan di bawah katil di rumahnya pada 8 malam tadi.

Siasatan mendapati mangsa dihentak menggunakan tangan hingga terjatuh dan suspek terus menghentaknya dan ketika kejadian, dua anak suspek yang masih kecil berada di rumah.
TERDESAK BAYAR HUTANG RM5,000

Jelas Khalid lagi, menerusi siasatan awal yang dibuat, pihak polis mendapati suspek terdesak untuk mendapatkan wang bagi membayar hutang kepada orang lain berjumlah RM5,000. Ketika kejadian, mayat mangsa ditemui dalam keadaan berselimut dan terdapat pendarahan di bahagian kepala.
Suspek ditangkap dan polis turut menahan suami kepada suspek berusia 48 tahun yang bekerja sebagai kru produksi untuk membantu siasatan. Kita sedang menyiasat sama ada suami suspek terbabit dan akan menyiasat perkara itu.
Kini, mayat mangsa telah dibawa ke Hospital Serdang bagi bedan siasat. Manakala, kes ini akan disiasat mengikut Seksyen 302 Kanun Keseksaan kerana membunuh.
Sumber: Info Roadblock JPJ/Polis, Harian Metro


“Pada Mulanya Iman Hanya Terhantuk Biasa Sahaja, Namun Ketentuan Allah Dah Tertulis”

Jatuh atau terhantuk dengan barangan di kawasan sekeliling sudah menjadi kebiasaan bagi kanak-kanak yang kian membesar. Maklumlah baru pandai berjalan dan membiasakn diri dengan keadaan sekitar, jadi naluri untuk ‘explore’ itu begitu kuat. Namun, lain pula kisah kanak-kanak ini apabila hidupnya bertukar sama sekali selepas mengalami kecederaan terhantuk di kepala.
Menurut ibunya, Nursasabila Kamarulzaman, anaknya hanya terhantuk pada kerusi dan bukan jatuh dari tempat tinggi. Hasil pemeriksaan awal di hospital pun mendapati kecederaannya tidak serius. Namun selepas beberapa hari, keadaan anaknya menjadi semakin teruk sehingga menjejaskan kehidupannya.

PADA MULANYA HANYALAH TERHANTUK YANG BIASA…

“Muhammad iman al khausar bin ismail” seorang kanak-kanak yang sangat riang dan petah berkata-kata..Namun ketentuan Allah sudah tertulis, mama dan papa redho akan ujian allah ini. Kami terima ujian ini dan percaya ada hikmah disebalik dugaan yang diberi.

Pada mulanya iman hanya terantuk biasa sahaja..iman bukan jatuh di tempat yang tinggi atau terantuk yang mnyebabkan dia cedera luka..hnya terantuk di kerusi dan benjol biasa sahaja. Kami membawa Iman ke hospital untuk periksa keadaan kepala iman. Selepas ujian xray dibuat..keputusan xray menunjukkan memang ada kesan benjol tapi tiada kesan retak atau kecederaan serius. Kami pulang ke rumah dengan hati tenang.

ANAK MULA DEMAM ON OFF

Selepas seminggu iman demam on off..kami bawa iman ke klinik swasta biasa untuk ambil antibiotik. Seminggu iman ambil antibiotik iman masih lagi demam on off. Jadi kami ambil keputusan untuk bawa iman ke hospital smula untuk follow up kes iman jatuh tu. Kepala iman pun naik benjol besar sikit dari mula-mula dia benjol, sampai di hospital hsnz kuala terengganu iman terus dibawa ke bahagian kecemasan dan diletakkan di zon kuning.
Selepas diperiksa darah hb iman rendah dan ct scan dibuat, hantukan yang dialami iman terkena betul-betul di saraf darah di kepalanya. Hasil ct scan iman menunjukkan memang ada pendarahan di dalam kepala iman. Luluh dan remuk hati mama mendengar apa yang pihak hospital katakan. Iman terus dimasukkan ke wad dan bantuan darah diberikan.
ADA KETUMBUHAN DI KEPALA ANAK

Semasa di wad doktor ada memanggil kami untuk memaklumkan hasil ct scan yang dibuat tu juga ada dijumpai ketumbuhan di kepala bahagian hadapan dan dibelakang bola mata iman. Ketumbuhan itu terjadi dari kelenjar yang aktif dan semakin teruk bila iman demam dan darah dijangkiti kuman. Seminggu iman di wad diberi antibiotik untuk membunuh kuman yang ada…tapi iman tetap demam..Jadi pada hari ini iman disarankan untuk ambik sum-sum tulang belakang. Tujuannya diambil untuk mengenalpasti jenis kuman dan penyakit yang dialami iman..kami akan menunggu keputusan dari pihak hospital atas ujian sum-sum tulang iman. Mama dan papa berharap agar keputusan yang diterima adalah keputusan yang mengembirakan dan iman akan dirawat dengan secepatnya. Mohon sahabat-sahabat doakan agar iman dapat sembuh sepenuhnya dan segala urusan untuk merawatnya dipermudahkan oleh NYA..aaminnn.
Sumber : Nursasabila Kamarulzaman


Gara-Gara Terkena Rak Besi Di Pasaraya, Kanak-Kanak 6 Tahun Hampir Hilang Penglihatan

Kebanyakan ibu-bapa memilih aktiviti beli-belah untuk diluangkan hujung minggu bersama keluarga. Ini kerana dalam masa ibu bapa sibuk membeli-belah, anak-anak juga boleh ambil peluang untuk berjalan-jalan. Walau bagaimanapun, ibu bapa mestilah pantau anak kerana kejadian yang tidak diingini boleh berlaku sekelip mata. Seperti seorang kanak-kanak ini yang hampir hilang penglihatannya kerana terjatuh dan terkena rak pakaian di sebuah presmis di Sydney Australia.
HAMPIR BUTA KERANA TERKENA RAK PAKAIAN

Seorang kanak-kanak perempuan terpaksa mengalami kesan parut seumur hidup apabila kelopak matanya terkoyak selepas terjatuh dan mukanya tersembam pada rak pakaian di sebuah premis. Cecilia Chen, 6 tahun hampir buta kerana insiden itu. Ketika kejadian, Cecilia bersama-sama neneknya sedang membeli-belah di gedung Chatswood Chase di Lower North Shore, Sydney Australia minggu lalu.

Cecilian yang baru meraikan ulang tahunnya tiga hari sebelum kejadian dan ingin membeli baju berwarna merah jambu, justeru neneknya membawa Cecilia ke Kmart. Ketika neneknya sedang melihat baju-baju yang dipamerkan, kanak-kanak itu ternampak baju merah jambu yang digantung dan melompat untuk cuba mengambilnya.

TERKENA CANGKUK BESI DI BAHAGIAN RAK BAWAH

Dia bagaimanapun tidak dapat mengawal badanya dan terjatuh, menyebabkan mata kananya cedera terkena cangkuk besi di bahagian rak bawah. Kelopak mata Cecilia, termasuk bulu matanya terkopek. Cecilia meraung kesakitan. Ibunya, Jill Huang bergegas datang dari tempat kerja sebelum ambulans datang dan membawa mereka ke Hospital Kanak-Kanak Randwick.
Selepas menunggu selama tujuh jam, Cecilia menjalani pembedahan kelopak mata selama empat jam pada malam itu, tetapi ibunya berkata keadaanya tidak akan sama seperti dahulu. Huang berkata anak perempuanya menjalani pembedahan plastik untuk memperbaiki otot kelopak mata dan kelenjar lacrimal.
AMBIL MASA LAMA UNTUK MELIHAT SEMULA

“Nasib baik bola matanya tidak rosak, tetapi masa yang lama akan diambil untuk melihat Cecilia kembali normal. “Kelopak mata kananya akan ‘jatuh’, kecil dan tidak kelihatan sama. Dia sangat sedih dan takut.” katanya. Huang kini sedang berkempen supaya Kmart menggunakan rak pakaian lebih selamat untuk kanak-kanak. Kmart pula sedang menyiasat kemalangan itu.
Seorang jurucakap memberitahu Daily Mail: “Di Kmart Australia keselamatan pelanggan dan keluarga mereka adalah keutamaan kami. “Kami dalam proses untuk meninjau sebarang kecedaraan yang dialami oleh pelangan atau staf di kedai kami dan kami sedang meneliti pilihan keselamatan untuk mengurangkan risiko kecederaan yang terjadi pada masa hadapan. “Kami saling berhubung dengan keluarga pelanggan secara langsung berhubung kejadian ini. Cecelia dan keluarganya sentiasa dalam ingatan sepanjang proses pemulihan” katanya.
Sumber: Dailymail


Gara-Gara Terlanggar Babi, Isteri Maut Manakala Suami Cedera Parah

Malang tidak berbau. Itulah perumpamaan yang boleh menggambarkan situasi kehidupan kita. Sebab itulah, dimana sahaja kita berada, kita tidak akan tahu apa yang akan berlaku dan perlu sentiasa berhati-hati. Begitu juga dengan tragedi kemalangan menyayat hati melibatkan pasangan suami isteri kerana terlanggar seekor babi.
Baca juga: Kanak-Kanak Usia 7 Tahun Maut Digilis Van Sekolah

TERLANGGAR BABI, ISTERI MAUT MANAKALA SUAMI CEDERA PARAH
Satu kejadian kemalangan di Kuala Pilah apabila seorang wanita berusi 35 tahun maut akibat motosikal yang diboncengnya bersama suami terbabas dipercayai terlanggar seekor babi semasa dalam perjalanan ke tempat kerja sebelum terbabas di Kilometer 2 Jalan Air Mawang-Renggoh pagi tadi, lapor Sinar Harian.

Ketua Polis Daerah Kuala Pilah, Superintendan Amran Mohd Ghani berkata, dalam kejadian kira-kira jam 8:15 pagi itu, mangsa membonceng motosikal jenis Suzuki Smash yang ditunggang oleh suaminya.

Wanita tersebut maut di tempat kejadian selepas mengalami cedera parah di bahagian kepala, termasuk suaminya yang juga mengalami cedera parah di kepala telah dibawa ke Hospital Tampin.
Pasangan suami isteri tersebut dipercayai dalam perjalanan dari rumah mereka di Kampung Melekai, Johol menuju ke tempat kerja di kedai makan di Kampung Air Mawang.
Gambar hiasan.
“Sebaik sahaja sampai di tempat kejadian, motosikal mereka telah melanggar seekor binatang dipercayai babi yang sedang melintas menyebabkan kenderaan tersebut hilang kawalan lalu terbabas dan jatuh di atas jalan”, kata Superintendan Amran Mohd Ghani dalam satu kenyataan.
Menurutnya lagi, mayat mangsa dibawa ke Unit Forensik Hospital Kuala Pilah untuk dibedah siasat dan kes disiasat mengikut Seksyen 41(1) Akta Pengangkutan Jalan 1987.
Sumber: Sinar Online


Gara-Gara Terlepas Tangan Bapa & Lari Ke Tengah Jalan, Kanak-Kanak Maut Dilanggar Kereta

Sudah diingatkan kepada ibu bapa supaya sentiasa menjaga anak-anak kemana sahaja mereka pergi. Ini juga termasuklah perbuatan memegang tangan anak-anak khususnya yang masih kecil sama ada berada dalam bangunan atau ketika berada di kawasan terbuka.
Ternyata malang tidak berbau apabila satu kes kemalangan meragut nyawa telah berlaku dimana seorang kanak-kanak maut.

KANAK-KANAK MAUT DIREMPUH KERETA LAJU

Seorang kanak-kanak lelaki berusia tiga tahun maut selepas dirempuh sebuah kereta dalam kejadian di Kampung Wa, Dungun, Terengganu, malam tadi.

Menurut laporan Awani, dalam insiden kira-kira jam 8.30, mangsa, Mu’tahal Assalami, maut di lokasi kejadian selepas mengalami kecederaan parah di bahagian kepala dan anggota badan. Ketika kejadian, mangsa bersama ahli keluarganya berkunjung ke sebuah restoran untuk menikmati makan malam.

Menurut bapanya, Assalami Ahmad, 61 tahun, dia bersama isteri dan tujuh anaknya baru sahaja tiba di restoran tersebut dari kediaman mereka di Kampung Jerangau.
PEGANGAN TANGAN ANAK TERLUCUT…

Ketika sedang memeriksa suhu badan, pegangan tangannya terlucut, lalu anaknya terus berlari ke tengah jalan. Sejurus selepas itu, sebuah kereta jenis Perodua Kancil yang dipandu seorang wanita tidak sempat mengelak lalu melanggarnya.
“Saya sedang tulis nama, pegang anak sebelah, kemudian dia sentap tangan dan lari ke jalan, saya kejar tetapi tidak sempat.”
Katanya, kereta yang dipandu laju tersebut kemudian melanggar anaknya dan terpelanting. Namun, apa yang lebih menyayat hati adalah si bapa mengangkat tubuh anaknya dan lihat anak sudah tiada.
Sementara itu, Ketua Polis Daerah Dungun Supt Baharudin Abdullah ketika dihubungi mengesahkan kejadian. Katanya, mayat mangsa dibawa ke unit forensik Hospital Dungun untuk bedah siasat. Kes disiasat di bawah Seksyen 41 (1) Akta Pengangkutan Jalan, APJ 1987.
Sumber: Astro Awani


Bila Boleh Letak Garam Dalam Makanan Anak? Ini Jawapannya!

Ramai ibu bapa di luar sana memilih untuk meletakkan garam dalam makanan bayi mereka kerana risau makanan yang dihidangkan tidak sedap untuk si kecil makan. Perlu diingatkan bahawa bayi sebenarnya tidak memerlukan garam dalam makanannya kerana buah pinggang mereka belum sesuai untuk memprosesnya.
Melalui susu ibu dan susu formula, bayi akan mendapat jumlah sodium yang mencukupi. Sekiranya bayi diperkenalkan dengan garam terlalu awal, terdapat pelbagai risiko boleh menganggu kesihatan seperti sakit buah pinggang. Jadi, pasti ibu bapa tertanya-tanya bila waktu sesuai boleh letak garam dalam makanan bayi kan?

Baca juga: Doktor Kongsi Kesan Bayi Hisap Puting Kosong & Tabiat Hisap Jari
GARAM DALAM MAKANAN BAYI BILA BOLEH LETAK SEBENARNYA?

Menerusi kajian yang dilakukan oleh NHS UK, Selepas bayi berumur 1 tahun, ibu boleh pertimbangkan untuk memperkenalkan secubit garam. Lebih baik sekiranya tidak memberi makanan berproses seperti biskut, pai, keropok, sup, sos, pizza, bacon, keju dan banyak lagi kerana gandungan garam yang tinggi.

Jumlah garam berbeza-beza bergantung kepada umur anak seperti penerangan di bawah:

Daripada umur 0 hingga 6 bulan: kurang 1 g garam setiap hari
Daripada umur 6 hingga 12 bulan: 1 g garam setiap hari
Daripada umur 1 hingga 3 tahun: 2 g garam setiap hari
Daripada umur 4 hingga 6 tahun: 3 g garam setiap hari
Daripada 7 hingga 10 tahun: 5 g garam setipa hari
Daripada umur 11 tahun ke atas: 6 g garam setiap hari

Antara makanan kurang garam yang ibu bapa boleh berikan kepada bayi adalah:

Buah-buahan
Sayur-sayuran
Ayam dan ikan segar
Telur
Susu bayi

RISIKO TAMBAH GARAM DALAM MAKANAN

1. Tekanan darah tinggi
Memulakan garam pada usia awal mungkin menyebabkan deria rasa bayi lebih suka kepada makanan masin. Terlalu banyak garam boleh menyebabkan risiko darah tinggi ketika dewasa. Tekanan darah tinggi pada kanak-kanak dikaitkan dengan risiko kesihatan seperti penyakit jantung.
2. Imuniti lemah
Pengambilan garam yang berlebihan boleh menyebabkan sistem imunisasi lemah. Kajian mendapati pengambilan garam terlalu banyak menyebabkan buah pinggang bekerja terlalu keras sehingga menghalang fungsi sistem imun untuk bertindak.

Jangan tambah garam pada susu atau makanan bayi dan jangan gunakan kiub stok untuk bayi kerana tidak sesuai. Sentiasa membaca label jika ingin membeli makanan di luar sebelum memberikannya kepada bayi.
Ingat, jika bayi didedahkan dengan garam terlalu awal, kemungkinan besar mereka akan mula menolak susu ibu atau susu formula kerana lebih gemar makanan berperisa.
Sumber: Action On Salt, Baby Centre UK, NHS UK


Garam & Gula Turut Dikira Pusaka. Minta Izin Pewaris Dulu, Jangan Ambil Mudah!

Jangan sesekali ambil mudah dan tidak mahu ambil tahu tentang ilmu agama berkaitan harta pusaka milik individu yang telah meninggal dunia.
Dari sekecil harta sama ada yang jelas di depan mata atau tidak, hinggalah sebesar harta, anda perlu meminta izin daripada waris-waris yang bakal mendapat faraid daripada peninggalan pusaka arwah jika ingin menggunakannya.

Jom ikuti penjelasan lebih lanjut dan perkongsian menarik ini dari Puan Umi Yusof di bawah.
Baca juga: “Sangat Susah Sihir Nak Tembus…”- Ahli Sihir Russia Dedah Sukar Sihir Orang Islam Jaga Solat

HARUS MINTA IZIN DARI PEWARIS BILA NAK GUNA WALAU SEKECIL HARTA

Garam gula pun pusaka. Bukan sekadar tudung dan baju. Apatah lagi barang berharga arwah. Jangan ambil mudah bila pakai pusaka arwah. Waris-waris faraid arwah redha ke? Ada minta izin dari mereka?
Ini tidak, bila berlaku kematian sibuklah nak buat kenduri arwah. Segala garam gula kunyit beras arwah digunakan untuk kenduri tanpa bertanya kepada waris-waris faraid yang ada.
Ala, gula garam je. Tak kan itu pun nak berkira?
BUKAN BERKIRA, IANYA TELAH MENJADI MILIK WARIS FARAID YANG BERHAK
Gambar hiasan: Ogen – KepriAntaraNews.
Semalam semasa arwah masa hidup memang garam gula itu miliknya. Tetapi hari ini apabila beliau meninggal dunia, gula dan garam telah bertukar menjadi milik waris faraid yang berhak.
Kalau ada seorang waris yang tidak redha, apa hukumnya?
Jadi sebagai orang-orang yang masih hidup, berhati-hatilah semasa mengambil barang orang yang telah mati. Minta izin, minta izin, minta izin walaupun si mati itu kakak atau adik yang paling rapat dengan kita.
Ini tidak, semasa si mati dibawa ke masjid semasa proses pengkebumian, sibuklah sedara-mara ambil barang-barang arwah. Habis baju-baju arwah dalam almari dibahagi-bahagikan tanpa minta izin waris-waris faraid yang berhak.
JANGAN ADA SIKAP TAK AMBIL KISAH, HUKUM ALLAH JANGAN DIBUAT MAIN!
Gambar hiasan: iStock.
Inilah masalahnya kalau ada sikap tak ambil kisah.
Lepas itu, waris faraid arwah pun tak kenal. Arwah ada anak lelaki tetapi adik-beradik arwah sibuk juga nak kain baju, barang kemas dengan alasan, kami dulu rapat.
Dosa makan harta bathil ni bukan dosa kecil. Lagi kena berhati-hati jika si mati tinggalkan anak-anak yatim. Jadi kalau tak ada ilmu mengenai faraid, belajarlah. Sekurang-kurangnya kenal siapa waris faraid kita.
Puan Umi Yusof, Guru Agih Harta.
©Penulisan hak cipta terpelihara PUAN UMI.
Sumber: Facebook Umi Khlsom – Wasiat, Hibah, Faraid


Garam Satu Sudu Sehari Cegah Darah Tinggi & Risiko Kematian Covid-19- Pakar

Virus Covid-19 mencatatkan kes harian mencecah sehingga digit dan telah meragut lebih daripada 10,000 nyawa rakyat Malaysia. Menerusi laporan Harian Metro, kebanyakan pesakit Covid-19 di negara ini didapati mempunyai sejarah penyakit darah tinggi (hipertensi).
Berdasarkan kajian, pesakit penyakit darah tinggi mempunyai risiko yang lebih tinggi untuk mendapat gejala yang teruk, kemasukan ICU dan kematian akibat jangkitan Covid-19.

Profesor dari Jabatan Perubatan Kemasyarakatan dan Pencegahan, Fakulti Perubatan, Universiti Malaya, Profesor Dr Moy Foong Ming, berdasarkan Tinjauan Kebangsaan Kesihatan dan Morbiditi 2019, tiga daripada 10 orang Malaysia menghidapi penyakit darah tinggi.
“Tanpa mendapatkan rawatan perubatan sewajarnya, penyakit darah tinggi mendedahkan mereka kepada risiko lebih tinggi untuk mendapat gejala yang teruk akibat jangkitan Covid-19,” jelasnya.

Baca juga: Awas! Obesiti Boleh Tingkatkan Risiko Kematian Jika Dijangkiti Covid-19- Pakar

GARAM SATU SUDU SEHARI UNTUK MENCEGAH DARAH TINGGI

Demi mencegah dan mengawal penyakit darah tinggi, Pertubuhan Kesihatan Sedunia (WHO) mencadangkan untuk mengurangkan pengambilan garam.
Orang ramai dinasihatkan agar mengambil garam kepada kurang daripada lima gram (kira-kira satu sudu teh) sahaja sehari. Hal ini kerana, beberapa kajian menyokong bahawa dengan mengurangkan pengambilan garam mampu menurunkan risiko penyakit kardiovaskular, strok dan juga tekanan darah.
“Dengan itu, kira-kira 2.5 juta kematian dianggarkan dapat dicegah setiap tahun sekiranya masyarakat sedunia dapat mencapai pengurangan pengambilan garam sebanyak 30 peratus menjelang tahun 2025,” ujarnya.
TIPS MENGURANGKAN PENGAMBILAN GARAM

Menurut Pakar Perunding Perubatan Kesihatan Awam dan Timbalan Pengarah, Dr Feisul Idzwan Mustapha berkongsi beberapa tips untuk mengurangkan pengambilan garam.
Antaranya ialah dengan menggunkan lebih banyak rempah, jus limau, serai dan herba ketika memasak demi mengurangkan pengambilan garam.
“Selain itu, kurangkan penggunaan garam, kicap atau sos dalam memasak sebaiknya gunakan bahan semula jadi dan bukannya makanan yang diproses,” katanya.
Tambahnya lagi, tambahkan garam selepas api padam dan masak makanan lebih berasas kepada kuah atau sup kerana rasa masin akan lebih ketara. Makan kering seperti ikan bilis perlu direndam untuk mengurangkan kandungan garam dalam makanan tersebut.
Amalkan gaya hidup sihat. Makan dengan baik demi mendapatkan kesihatan yang bagus.
Sumber: Harian Metro